Har Krølle udsigt til at få arbejde? | Information\n48-årige Krølle tigger på gaden. Han har været stofmisbruger i 35 år og har en lang række sår og sygdomme. Alligevel afviser Københavns Kommune at give ham førtidspension\nKrølle fixer coke i fixerrummet Skyen på Istedgade. Bagefter kigger han sig selv i spejlet.\nHver dag, hvis han har kræfter til det, sidder Krølle og tigger foran Illum på Strøget i København sammen med sin hund Odin. Den tidligere slagtersvend har været misbruger i 35 år og skal bruge omkring 1.000 kroner i døgnet på at skaffe coke eller heroin, som han fixer ud over sin daglige metadon.\nSiden 2007 har Krølle været hivpositiv. Desuden har han smitsom leverbetændelse og en konstateret hjerneskade foruden en livstruende lav blodprocent og formentlig indre blødninger. Han har bylder i hjernen og været indlagt adskillige gange, ligesom han er inficeret med MRSA-multiresistente stafylokokker og har store væskende sår på kroppen, især på benene og armene.\nHver dag sidder embedsmænd i Københavns Kommune og skal afgøre, om personer som Krølle kan få tildelt førtidspension.\nForan sig på skrivebordene eller på skærmen har embedsmændene sagerne, der ofte bugner af kopier af lægeundersøgelser, breve, hospitalsjournaler, samtale- og mødereferater, og som fundament for deres afgørelser har de desuden en række principielle sager fra Ankestyrelsen, hvor de f.eks. kan læse, at selv om en borger kun har en effektiv arbejdstid på 13,3 minutter pr. arbejdsdag, kan der ikke bare tildeles førtidspension.\nDet er kun, når kommunen vurderer, at en borgers arbejdsevne absolut ikke kan forbedres, at en førtidspension kan komme på tale.\nDen 3. september 2014 gav Modtageenheden i Socialcenter København på den baggrund afslag på førtidspension til Krølle: »Begrundelsen er, at det efter vores vurdering ikke kan udelukkes, at du har en arbejdsevne, som vil sætte dig i stand til at blive selvforsørgende ved indtægtsgivende arbejde.«\nLæs også: Regler om førtidspension anklages for at lade de svageste i stikken\nNaturligvis må Modtageenheden kende til Krølles tilstand. Den er detaljeret beskrevet i hans sag, og i afslaget anerkender kommunen også, at Krølle »på nuværende tidspunkt har udfordringer i forhold til at ophøre med dit misbrug«. Men da det ifølge kommunen ikke er »dokumenteret«, at Krølles helbredsmæssige og sociale forhold betyder, at hans arbejdsevne skulle være »varigt nedsat« i et omfang, der udelukker enhver tilknytning til arbejdsmarkedet, hvis han skulle få bugt med sit stofmisbrug, kan han »på det foreliggende grundlag« ikke tilkendes førtidspension.\nHvor var hunden?\nI slutningen af november 2010 blev Krølle fra et herberg indlagt på Hvidovre Hospital. Han var, som det blev anført i hans sygejournal, »blevet fundet af personale på sit værelse, ukontaktbar og med 40,6 i feber« og desuden »velkendt i afdelingen« som en patient med hiv, leverbetændelse, MRSA »samt aktivt i.v. (intravenøst, red.) stofmisbrug«.\nI de følgende mange sider i sygejournalen kan man læse om et specielt problem: Under denne og mange senere indlæggelser har personalet ikke kunnet tage en blodprøve på Krølle. Trods mange forsøg, bl.a. i halsen, lykkedes det ikke for personalet. Krølles blodårer var ikke til at ramme. I adskillige tilfælde havde det umuliggjort undersøgelse og behandling.\nKrølle injicerer kokain i stofindtagelsesrummet Skyen på Istedgade i København. Ifølge en lægeundersøgelse vil det ’selv under iagttagelse af omfattende skånehensyn næppe være muligt at bringe ham til at fungere i hverken ordinær eller beskyttet jobfunktion’.\nKrølle var også udeblevet fra opfølgende kontrolbesøg, ligesom han næsten ikke deltog i udredende møder om sin situation. Krølle har ingen idé om, hvilken dato det er, og det har krævet betydelig støtte fra mange mennesker de få gange, hvor det er lykkedes at få ham til en samtale.\nHan blev også på et tidspunkt tvangsudskrevet, fordi han ikke holdt op med at fixe, mens han var indlagt.\n»Michael (Krølle, red.) har ikke fået taget blodprøver i et år«, som der står et sted i journalen. »Opfølgning uden kontakt« står der adskillige andre steder. Et tredje sted: »For nuværende er han så dårlig, at han har svært ved at samarbejde i behandlingen.«\nEn helbredsattest fra en læge fra oktober 2010 kom frem til, at Krølles funktionsevne var »nedsat i meget markant grad«, og at han var »uden betydende erhvervsevne«.\nI en status fra december 2010 blev det derefter noteret, at »Krølle for nuværende ikke kan deltage i beskæftigelsesfremmende foranstaltninger, både grundet nuværende sygdom samt hans generelle kaotiske livssituation«. Hans »muligheder for forhold til tilknytning til arbejdsmarkedet er tvivlsomme, samt at det må bero på hvorvidt han får og kan modtage hjælp til misbruget«.\nI en senere indføring i journalen var vurderingen den samme, nemlig at Krølle »ikke kan deltage i beskæftigelsesrettede foranstaltninger grundet massivt misbrug og vedvarende infektioner samt generel dårlig somatisk tilstand«. I endnu en vurdering fra den samme læge fra april 2011 var konklusionen:\n»Han har på baggrund af stort kronisk blandingsmisbrug, alvorlig kognitiv dysfunktion, ringe helbredstilstand med slid og mange skader på bevægeapparatet og hiv infektion et meget markant nedsat funktionsniveau og selv under iagttagelse af omfattende skånehensyn vil det næppe være muligt at bringe ham til at fungere i hverken ordinær eller beskyttet jobfunktion.«\nIgen i maj 2012 var vurderingen, at Krølle »har intet arbejdsmarkedsperspektiv grundet de sociale og helbredsmæssige barrierer«, samt at han havde »meget få ressourcer«, så der »kan ikke peges på udviklingsmuligheder i forhold til fremtidig tilknytning til arbejdsmarkedet«.\nI december 2012 var vurderingen fortsat, at Krølle »er meget langt fra arbejdsmarkedet grundet svære helbredsmæssige problemer«.\nI april 2013 mente kommunens lægekonsulent, at »der i princippet« ikke var »dokumenteret helbredsmæssige barrierer, der forhindrer deltagelse i afklarende forløb«, men, som det straks blev tilføjet, »omvendt (kan der) heller ikke herske tvivl om meget ringe funktionsniveau, der umiddelbart udelukker samme afklarende tiltag«.\nTilsvarende mente en overlæge på Infektionsmedicinsk Ambulatorium på Hvidovre Hospital på samme tidspunkt, at Krølle »vurderes absolut uegnet til enhver form for arbejde, og prognosen er dårlig, ikke så meget pga. hans hiv, men pga. hans fortsatte stofmisbrug og psykiatriske habitus«.\nI en såkaldt profilbeskrivelse fra april 2013 var konklusionen derfor, at Krølle »ikke via beskæftigelsesfremmende foranstaltninger, herunder opkvalificering eller kortere uddannelsesforløb (…) vil kunne bringes i selvforsørgelse. Det vurderes endvidere, at de behandlingsmæssige muligheder i relation til aktivering mv. er udtømte«.\nEn sagsmedarbejder fra kommunens hjemløseenhed vurderede det i oktober 2013 som urealistisk, at Krølles »helbred på sigt bliver bedre, snarere det modsatte. Han er ikke i stand til fysisk eller psykisk at tage vare på sig selv«.\nI juli 2014 var vurderingen stadig, at Krølle var »meget langt fra arbejdsmarkedet« på grund af hans »svære sociale og helbredsmæssige problemstillinger«, og at han havde »svært ved at samarbejde i forhold til egen bedring«.\nInden Krølles sag kunne komme til behandling i kommunens rehabiliteringsteam, blev han udspurgt af en sagsbehandler, der skulle stille en række spørgsmål og notere svarene på et skema. Flere gange måtte medarbejderen imidlertid notere, at »borger medvirker ikke ret meget«, bl.a. fordi Krølle »under samtalen (var) faldet i søvn et par gange, og dette har gjort samtalen vanskelig«.\nTil spørgsmål som f.eks. ’Hvilken type tilbud tror du vil kunne hjælpe dig i retning af job eller uddannelse’, eller ’Hvilke af dine personlige styrker kan hjælpe dig med at få dine ønsker om job eller uddannelse opfyldt’, skrev medarbejderen hver gang: »Intet at bemærke.«\nTil spørgsmålet ’Hvilke fritidsinteresser har du’, svarede Krølle: »Jeg har ingen fritidsinteresser«, og til spørgsmålet ’Er det noget ved dit helbred, der har betydning for din evne til at arbejde eller uddanne dig’, lød svaret fra Krølle ganske kort: »Ja.«\nI juni 2014 skulle fire medarbejdere komme med en indstilling i Krølles sag. Først opremsedes en række tilfælde, hvor Krølle var udeblevet fra møder eller behandling eller havde afvist at tage imod socialpædagogiske støtteforanstaltninger.\nAlligevel valgte de fire medarbejdere at følge en anbefaling fra en sundhedskoordinator om, at der skulle foretages en »neurologisk udredning« for at afklare, om den konstaterede hjerneskade hos Krølle »kunne være en mulig årsag til« at han ikke evnede »at samarbejde omkring behandlingstiltag«.\nOg selv om hans funktionsniveau var »meget lavt« på grund af Krølles »fortsatte misbrug«, så kunne man dog ikke udelukke, at der fortsat kunne være »behandlingsmuligheder i forhold til din misbrugsproblematik og fysiske/psykiske tilstand i øvrigt«.\nPå den baggrund mente kommunen »på nuværende tidspunkt« ikke at kunne »konkludere noget endeligt i forhold til din funktions- og arbejdsevne, og vi kan ikke udelukke, at du kan opnå gentilknytning til arbejdsmarkedet med den rette støtte«.\nDa det ifølge kommunen ikke kunne afgøres, om Krølles funktions- og arbejdsevne var »nedsat, herunder i et varigt perspektiv«, altså helt uden udviklingsmuligheder, måtte indstillingen derfor blive et afslag på førtidspension.\nI afgørelsen fra september 2014 skrev Modtageenheden derfor til Krølle, at der fortsat var »muligheder for, at din helbredsmæssige tilstand kan bedres ved at indgå i relevant behandling for dit misbrug, din hiv og hepatitis«.\nEfter en sådan »afklaring af din helbredsmæssige tilstand« ville der være »mulighed for relevant afklaring af din arbejdsevne i et varigt perspektiv«. Herved ville Krølle måske kunne »opnå en tilknytning til arbejdsmarkedet, eventuelt med støtte efter den beskæftigelsesrettede og sociale lovgivning, for eksempel en helhedsorienteret og tværgående indsats i et ressourceforløb«.\n»Der kan ikke tilkendes førtidspension, når der fortsat er mulighed for afklarende og udviklende indsatser efter beskæftigelseslovgivningen«, lød kommunens endelige konklusion.\nDen konklusion er helt efter reglerne, vurderer lektor i socialret ved Aalborg Universitet Nina von Hielmcrone.\n»På grundlag af de oplysninger, der fremgår af artiklen, ser det umiddelbart ud til, at afgørelsen er i overensstemmelse med de gældende regler for tilkendelse af førtidspension og ressourceforløb.«\nSå Krølle stadig sidder foran Illum og tigger, når han har kræfter til det.\n27. juli, 2015 - 22:47\nSpild af tid. Giv manden en pension, kanyler og alle de stoffer han skal bruge og slip ham fri. Gad vide hvad sagen koster årligt og hvem det gavner.\npeter fonnesbech, David Zennaro, Flemming Berger, Jacob Mathiasen, Gert Selmer Jensen, Jakob Bonde, erik mørk thomsen, Michael Reves, Rasmus Kongshøj, June Beltoft, Estermarie Mandelquist, Kirsten Mindegaard, Felix Austin, Alan Strandbygaard, Steffen Gliese, Hans Larsen, erik winberg, Torben Nielsen, Kim Kristensen, Herman Hansen, Nanna Wulff M., Anne Eriksen, Karsten Aaen og Lise Lotte Rahbek anbefalede denne kommentar\n27. juli, 2015 - 23:13\nHvad er kommunen bange for vil ske, hvis Krølle får en førtidspension?\nEr det fordi de tror, at andre mennesker vil tænke: " Fed fidus! Jeg skal da bare have mig et massivt misbrug, levebetændelse, HIV, hjerneskade og vener, som ingen sundhedsperson kan finde,\nSÅ kan jeg få mig en førtidspension og fede den på fællesskabets regning resten af mine dage"?\nEj, jeg ved det jo godt. Kommunen forsøger jo bare at spare penge og alle de ansatte har sikkert gæld og regninger at betale\nog kan ikke tage ansvar for at råbe op, så det kan høres helt til tops og til demokratiets stolte repræsentanter i Folketinget.\nDet er svært ikke at blive opbragt over den tilstand,\ndet førhen så pænt omtalte sociale sikkerhedsnet hænger i laser og slasker i.\npeter fonnesbech, David Zennaro, Flemming Berger, Jacob Mathiasen, Nette Skov, Gert Selmer Jensen, lars abildgaard, Ole Frank, erik mørk thomsen, Peter Nørgaard, Britta Hansen, Mona Anth., Rasmus Kongshøj, Dennis Berg, June Beltoft, Janus Agerbo, Carsten Mortensen, Heidi Larsen, Ivan Mortensen, Estermarie Mandelquist, Marianne Frost, Elisabeth Andersen, Kirsten Mindegaard, Jens Jørn Pedersen, Alan Strandbygaard, Helene Kristensen, Hans Larsen, Søren Andersen, Anker Nielsen, Tue Romanow, Dorthe Jørgensen, Torben Nielsen, Kim Strøh, Kim Kristensen, Herman Hansen, Henrik Christensen, Nanna Wulff M., Viggo Okholm, Karsten Aaen og Anne Eriksen anbefalede denne kommentar\n27. juli, 2015 - 23:26\nÅh Krølle - hvis jeg havde midler til det, gav jeg dem gerne til dig.\nHvor bliver den barmhjertige samaritan af, der får lavet en ordning, hvor han bare kan leve resten af sit liv i fred ?\nHvor meget koster alle de, der vurderer Krølles arbejdsevne årligt kommunen i løn ?\npeter fonnesbech, David Zennaro, Flemming Berger, Gert Selmer Jensen, Peter Nørgaard, Britta Hansen, Elisabeth Andersen, Rasmus Kongshøj, June Beltoft, Carsten Mortensen, Heidi Larsen, Kirsten Mindegaard, Jens Jørn Pedersen, Felix Austin, Steffen Gliese, Helene Kristensen, Søren Andersen, Dorthe Jørgensen, Kim Kristensen, Jakob Silberbrandt, Anne Eriksen, Nanna Wulff M. og Karsten Aaen anbefalede denne kommentar\n27. juli, 2015 - 23:27\nSagen koster nok cirka det samme eller mere som Krølle vil få i førtidspension. Problemet er dette. Sætter man folk på kontanthjælp, og beholder man dem der, får Københavns Kommune - og andre kommuner i dette land - refunderet 50% af af beløbet til kontanthjælp af staten. Sætter man folk på førtidspension er refusionen kun 35%. En rig kommune som København burde have råd til at give mennesker som Krølle - og andre i hans situation - en førtidspension.\nOveralt i hele landet ser man de samme tendenser, folk som er syge, svage eller ældre får ikke den hjælp som velfærdssamfundet egentlig skulle sørge for, at de fik. Fordi alle skal med. Eller rettere: alle skal arbejde. Om de er nok så syge. Og om de så skal tvinges til det! Samtidig med dette ser folk overalt i landet, at flygtninge kan få næsten alt hvad de peger på. Sådan føles det i hvert fald for de mennesker der bor på og ude omkring i landet. Og det tror jeg bl.a. er og var en af grundene til, at Dansk Folkeparti fik cirka 21% af stemmerne ved valget den 18.juni 2015....\nFolk oplever at personer som Krølle ikke får den hjælp, eller den førtidspension han burde få, mens de oplever, at flygtninge og asylansøgere får i pose og sæk. Og det gør folk vrede. Og det kan jeg sådan set godt forstå.....\nHvad vi som venstrefløj skal gøre ved det aner jeg ikke, andet end vedholdende at blive ved med at sige, at mennesker som Krølle skal have deres førtidspension. Og måske en ting til: Sagde Mette Frederiksen ikke at dem ikke kan, selvfølgelig skal deres førtidspension...? eller var det måske mig, der hørte galt her?\nJeg har sagt det før og nu siger jeg det igen: Hvor mange penge vil det koste at få mennesker som Krølle - og andre i hans situation - gjort klar til arbejdsmarkedet? Og er det virkelig det værd,\nøkonomisk, socialt, kulturelt og menneskeligt at satse på at få de 5-10% nederste i samfundet gjort klar til arbejdsmarkedet? Måske kunne de 10-20 mia. kr. eller 5-10 kr. blive brugt andre steder ?\npeter fonnesbech, Paul Peter Porges, David Zennaro, Flemming Berger, Vivi Rindom, Søren List, Gert Selmer Jensen, Michael Reves, Rasmus Kongshøj, June Beltoft, Janus Agerbo, Anne Eriksen, Heidi Larsen, Lise Lotte Rahbek, Estermarie Mandelquist, Kirsten Mindegaard, Uffe Jensen, Felix Austin, Steffen Gliese, Helene Kristensen, Kim Houmøller, Torben Nielsen og Herman Hansen anbefalede denne kommentar\n27. juli, 2015 - 23:30\nBilledet alene er nok! Krølle er meget syg og gør hvad han kan for at komme det til livs. Jeg ved ikke, om der betyder noget for ham om han lever eller dør, men jeg tror, at han holder sig i live på den eneste måde han kan - ved ikke at være til stede.\nDe mennesker i kommunen der ikke kan finde ud af at hjælpe, er heller ikke til stede.\nDavid Zennaro, lars abildgaard, Karsten Aaen, Rasmus Kongshøj, Carsten Mortensen, Estermarie Mandelquist, Jens Jørn Pedersen, Kirsten Mindegaard, Felix Austin, Steffen Gliese, Dorthe Jørgensen, Torben Nielsen og Herdis Weins anbefalede denne kommentar\n27. juli, 2015 - 23:33\njeg mener naturligvis også, at Krølle skulle have haft pension for flere år siden. jeg forstår dog ikke, "1.000 kroner i døgnet på at skaffe coke eller heroin, som han fixer ud over sin daglige metadon." - som nævnt i artiklen.\nMichael Reves, Jens Jørn Pedersen, Steffen Gliese og Torben Nielsen anbefalede denne kommentar\n28. juli, 2015 - 00:20\nUden at kende Krølle vil jeg ud fra beskrivelsen vove den påstand, at med et sådant katalog af lidelser og skavanker er der næppe menneskeligt muligt at blive meget mere fucked up.\nPå den anden side, hvis det rent faktisk lykkes ham at løbe en tusse hjem hver dag til pulverkuren, er han vel i grove træk allerede selvforsørgende, og med et finansieringsbehov af en dimension som Krølles vil de offentlige pensionskroner alligevel forslå som den berømte skrædder i helvede.\nPå den måde giver kommunens afgørelse på en og samme tid udmærket og ingen mening.\nEgon Maltzon anbefalede denne kommentar\n28. juli, 2015 - 07:58\nKort og godt er der tale om kassetænkning fremfor løsninger. For at rydde evt. misforståelse af vejen, så er jeg ikke tilhænger af legalisering af stoffer, og jeg mener at der skal gøres en fornuftig indsats for at få folk tilbage eller ind på arbejdsmarkedet, men det skal gøres i den udstrækning hvor det giver mening og hvor der reelt er tale om at vedkommende også er et helt menneske efter arbejdstidens ophør. Med den nye reform er der nu endnu længere afstand mellem menneske og stat. Desværre er der også det evindelige problem at vi jo også har mennesker i systemet der forstår systemet på godt og ondt, og at disse personer er med til at ødelægge det for dem der virkelig har brug for pension eller at blive hjulpet på den helt rigtige måde. Personligt har jeg selv oplevet hvor rigid og firkantet systemet er, og i samme ombæring set hvordan andre har valset igennem på lette fødder og fået hvad de har peget på.\nder er en ubalance men forvaltningen har ikke gjort nok for at rydde denne af vejen.\nKrølle skal have fred og ro - kynisk betragtet så dør han jo nok indenfor en kort årrække, og så kan man i stedet bruge tide og ressourcer bedre andre steder.\nFlemming Berger, Karsten Aaen og Rasmus Kongshøj anbefalede denne kommentar\n28. juli, 2015 - 08:09\nDet er jo ikke blot spørgsmålet om prisen på dette ingenmandsland overfor ordnede forhold, som ville kunne hjælpe Krølle til et egentligt liv og måske endog - surprise! - fjerne ham fra misbruget, det er set før, at folk, der slipper for at hutle sig igennem, også får styr på deres liv.\nNej, det er jeg en 'støjberg', vi har her: hvis vi gør for Krølle, hvad vi ville ønske, andre ville gøre for os, hvis vi var i samme situation, gør vi kommunen til et fluepapir for lignende tilfælde fra hele landet. Tænk, jeg tror, at man tænker så kynisk, og jeg vil begrunde det med at henvise til, at kommunen, der ikke har faglig ekspertise, og som derfor blot burde være et ekspeditionskontor for større ånders afgørelser, alene har et opportunistisk lægekonsulentsvar at gå efter - et svar, der baserer sig på drømmeforestillinger ud i fremtiden frem for at gøre, hvad alle sociale afgørelser bør: at tage en ædruelig stillingtagen til det, der foreligger her og nu! Alt andet er simpelthen surrealisme og - totalitarisme.\nRasmus Kongshøj, Elisabeth Andersen, Janus Agerbo, Carsten Mortensen, Anne Eriksen og Jens Jørn Pedersen anbefalede denne kommentar\n28. juli, 2015 - 08:18\nDet kan vel siges meget kort. Krølle og hans ligestillede giver omsætning - og besparelser. Han tvinges til at være selvforsørgende, og samtidig er der et kæmpesystem med dyre behandlere der holdes kørende. Vore politikere som er holdt op med at tænke på mennesker, men udelukkende tænker i regneark og tal = profit, undlader at give den allerlaveste del af borgermassen en anstændig behandlng eller en aflivningssprøjte fordi, de skal tjene som afskrækkelse af resten af befolkningen. Arbejd og hold kæft, så du ikke risikerer at lande på bunden.\nStore dele af Europa er i oprør mod politikerne, EU og de uanstændige forhold, danskerne får hold-kæft-bolsjer i form af genudsendelse af dårlige serier, madprogrammer og stakler de kan se ikke har en chance.\npeter fonnesbech, Paul Peter Porges, David Zennaro, Flemming Berger, Karsten Aaen, Kim Houmøller, Rasmus Kongshøj, erik mørk thomsen, Britta Hansen, Peter Wulff, June Beltoft, Janus Agerbo, Carsten Mortensen, Hans Larsen, Anne Eriksen, Lise Lotte Rahbek, Estermarie Mandelquist og Marianne Frost anbefalede denne kommentar\n28. juli, 2015 - 08:28\nLoven er uden tvivl en del af problemet. Grundlæggende bør det være sådan at en kommunal embedsmand ikke kan tilsidesætte en lægelig vurdering. Det er embedsmanden ikke kompetent til, helt bogstaveligt. Så når en person af en læge har fået sin arbejdsevne vurderet til ubetydelig eller lignende så skal det være det der gælder.\nAt kommunale embedsmænd tilsidesætter lægelige vurderinger er reelt magtmisbrug, og det skal simpelthen forbydes ved lov.\nDavid Zennaro, Flemming Berger, Karsten Aaen, Rasmus Kongshøj, erik mørk thomsen, Britta Hansen, Michal Bagger, Elisabeth Andersen, Ebbe Overbye, Nanna Wulff M., June Beltoft, Peter Wulff, Carsten Mortensen, Anne Eriksen, Estermarie Mandelquist, Marianne Frost og Steffen Gliese anbefalede denne kommentar\n28. juli, 2015 - 08:35\nRæset for at vinge folk bort fra de offenlige kasser og ud som skatteydere har taget en meget stor drejning, bort fra det samfund som politikerne konstant forsvarer og reklamerer for.\nI nøjagtig samme åndedrag de gennemfører reformerne forringer de tilværelsen for tusinder af mennesker, med den begrundelse, at det er til deres eget bedste.\nSandheden er, at politikerne skal bruge en hulens masse penge andetsteds. Hvorfor ikke bare indrømme det?\nVi er lige pisse-trætte af at høre på vinkler, nødløgne og spin, som vi er trætte af politikere, der tror, at regeringsmagten er en blankocheck, til at gøre nøjagtig hvad man lyster efter eget hovede:\n"Se hvad jeg kan, mor! Helt uden hænder!"\npeter fonnesbech, Paul Peter Porges, David Zennaro, Flemming Berger, Karsten Aaen, Rasmus Kongshøj, Nanna Wulff M., June Beltoft, Janus Agerbo, Anne Eriksen, Estermarie Mandelquist, Jens Jørn Pedersen og Steffen Gliese anbefalede denne kommentar\n28. juli, 2015 - 08:48\nJa, Alan Strandbygaard, ikke alene skal politikerne bruge pengene andre steder, men de skal bruge dem på aktiviteter, størstedelen af befolkningen helst ville undvære, såsom centraliseret sundhedsbehandling.\nFlemming Berger, Alan Strandbygaard, June Beltoft, Anne Eriksen, Estermarie Mandelquist og Jens Jørn Pedersen anbefalede denne kommentar\n28. juli, 2015 - 08:57\nJeg ved ikke hvad Krølle er berettigede til, men det bliver mindre og mindre, en ting er tydeligt, Krølle er ikke en del af fælleskabet i Danmark, Krølle er udstødt og alene.\nFlemming Berger, lars abildgaard, Rasmus Kongshøj, Britta Hansen, Peter Wulff og Estermarie Mandelquist anbefalede denne kommentar\n28. juli, 2015 - 09:15\nDesværre har vi fået et samfund, hvor sagsbehandlerne ikke har kapacitet til de job, de har sagt ja til. Jeg har arbejdet med at bringe nogle tilbage til egen selvbestemmelse i en periode. I den sammenhæng har oplevet, at sagsbehandlere har bragt disse mennesker tilbage til nul. De havde fået mod på tilværelsen, men et møde med en sagsbehandler var nok. Således modarbejdede sagsbehandlerne deres egen målsætning. Sagsbehandlere, der hader deres klienter!\nHvornår bliver vi som danskere voksne nok til at vælge politikere, der tænker på at skabe rammer for et godt liv og ikke kun tænker på at skære ned på alt.\nVi har jo set det før, Hjorten kender ikke til at drive virksomhed eller administrere et land, han kender kun til grønthøstermetoden. Han sætter intet i gang, men han skærer ned. Hjorten har aldrig forstået, at man kan spare sig ihjel!\nLLLR kan ikke styre sin egen økonomi, hvorledes skulle han så kunne styre et lands økonomi?\nSpark ministrene ud af deres kontorer og indsæt nogle kompetente mennesker i stedet.\nFlemming Berger, Karsten Aaen, Rasmus Kongshøj, Britta Hansen, Elisabeth Andersen, June Beltoft, Peter Wulff, Carsten Mortensen, Anne Eriksen og Steffen Gliese anbefalede denne kommentar\n28. juli, 2015 - 09:17\nMin opfattelse af Krølle er, at han er blevet knækket af samfundets krav. Men vi kender ikke hans historie i detaljer.\nDer er kun en vej, giv Krølle en så tålelig tilværelse som muligt. Giv ham omsorg og kærlighed!\npeter fonnesbech, Flemming Berger, Rasmus Kongshøj, Nanna Wulff M., Peter Wulff og Steffen Gliese anbefalede denne kommentar\n28. juli, 2015 - 09:24\nEnig, Jens Jørn Pedersen, men som det fremgår har Krølle været stofmisbruger, siden han var 13.\nAnne Eriksen og Jens Jørn Pedersen anbefalede denne kommentar\n28. juli, 2015 - 09:30\nPolitikerne har indført hensynsløs sadisme overfor bla. denne type borgere.\nNedskæringerne kommer fra folketinget over Kommunnernes Landsforbund ud til kommunnerne, til socialkontorernes chefer, som sender dem uhæmmet videre ud til socialrådgiverne. Disse bødler ser ikke et problem i at mishandle ekstrem syge mennesker. For os andre er det umuligt at fatte at det er muligt menneskeligt set at gøre dette.\nLæste engang en artikel som skrev at det jo ikke var den enkelte socialrådgiver som var ansvarlig, det var jo politikerne som laver lovene - forkert, bødlerne er fuldt ud ansvarlige for den tortur de udfører! De kommende nedskæringer skærer ind til benet siger borgmesterne, hvordan kan disse mennesker hæve deres løn under sådanne forhold, hvornå siger de fra?\nEn amerikansk forsker undrede sig engang over, at der under anden verdenskrig havde været tortur, hvordan kunne nazisterne gøre det? Han udførte et eksperiment og lod nogle studerende sætte strøm til andre - som befandt sig i et andet rum. Bag ved den studerende stod der en ekspert som sagde at alt var ok, bare sæt mere strøm på, og de gjorde det, på trods at de hørte skrig. Forskeren konstaterede chokeret at det ikke kun var i nazityskland at det kunne forekomme, men at det kunne let ske i hans frie land.\nNu benytter kommunerne sig af speciallæger som tjener formuer på at udskrive politiske rapportet som giver kommunerne ret til at ødelægge menneskeliv, ufatteligt at grådigheden kan få nogen til at synke så lavt. De første domme er faldet overfor specialisterne, men hvornår siger den danske befolkning stop, er det vigtigere at købe en ny iPhone eller ferie, eller skal vi kræve lidt anstændighed tilbage.\npeter fonnesbech, David Zennaro, Flemming Berger, Karsten Aaen, Kim Houmøller, Michal Bagger, Fr. Hansson, David Adam, Ebbe Overbye, Hans Larsen, Peter Wulff, Anne Eriksen, Steffen Gliese og Jens Jørn Pedersen anbefalede denne kommentar\n28. juli, 2015 - 09:37\nFra han var 13 år. Et menneske på 13 år beslutter ikke at være stofmisbruger, det er omstændighederne, der gør det.\nSkal vi lade ham have et så tåleligt liv som muligt eller lade ham "visne bort"?\nFlemming Berger, Karsten Aaen, Rasmus Kongshøj, June Beltoft og Steffen Gliese anbefalede denne kommentar\n28. juli, 2015 - 09:41\nHvis man som speciallæge skriver udtalelser eller rapporter, der er politisk bestemt, så er man korrumperet. Når man gør noget imod de faktiske forhold for egen vindings skyld, så er man korrupt.\nDavid Zennaro, Flemming Berger, Rasmus Kongshøj, Kim Houmøller, Anne Eriksen og Steffen Gliese anbefalede denne kommentar\nVi skal selvfølgelig lade ham leve så tåleligt som muligt, men det er åbenbart årtiers forsømmelighed, vi taler om.\nÅbenbart har han også taget en uddannelse på trods af misbruget - hvilket får mig til at tro, at han måske bare har røget lidt for meget hash, og at det i mange år bare har været på det plan, indtil en eller anden begivenhed er indtruffet, som endegyldigt har sendt ham ud i tovene. Man burde formode, at han med den type misbrug, han har i dag, ville have fået en førtidspension forlængst, hvis det havde været ligeså galt fat før 2001.\n28. juli, 2015 - 09:47\nKrølles historie (inf. 28.7.2015) er langt fra enestående! Jeg har arbejdet som praktiserende læge på Nørrebro i København siden 2000 og kender problematikken alt for godt: Trods åbenlys manglende arbejdsevne sendes mine patienter gang på gang i endnu et belastende forløb - aktuelt kaldes det ressourceforløb - og afslås førtidspension (FP).\nAt blive mistroet, indkaldt til samtaler, møde op til "aktivering" og frygte at ens kontanthjælp bliver tilbageholdt er voldsomt belastende og en afgørende faktor for, at sårbare mennesker fastholdes i en uværdig livssituation og får det tiltagende psykisk dårligt.\nSom praktiserende læge bliver jeg bedt om lægeerklæringer i stigende mængde, men indholdet tages sjældent alvorligt for: "det kan ikke helt udelukkes" at min patient kan komme i arbejde. Til gengæld kan det med sikkerhed fastlås at dette system skader mennesker.\npeter fonnesbech, Ann Thomsen, Paul Peter Porges, David Zennaro, Flemming Berger, Alan Strandbygaard, Vivi Rindom, lars abildgaard, Ivan Mortensen, Karsten Aaen, Rasmus Kongshøj, Søren Wegner, Kim Houmøller, erik mørk thomsen, Ivan Breinholt Leth, Michal Bagger, Britta Hansen, Mona Anth., David Adam, Hans Ditlev Nissen, Heidi Larsen, Anker Nielsen, Ebbe Overbye, Jens Illum, Nanna Wulff M., June Beltoft, Carsten Mortensen, Steffen Gliese, Jens Jørn Pedersen, Lise Lotte Rahbek, Anne Eriksen og Henriette Bøhne anbefalede denne kommentar\n28. juli, 2015 - 10:13\nInteressant at høre fra en fagperson.\nVed du, hvilke andre oplysninger i kommunal sagsbehandling, som åbenbart er vigtigere end lægeerklæringerne?\nJeg vil i øvrigt opfordre til at mennesker, uanset hvor henne i systemet de befinder sig, samles og udveksler erfaringer og inspiration i f.eks http://borgerretsbevægelsen.dk/\npeter fonnesbech, Flemming Berger, lars abildgaard, Ivan Mortensen, Karsten Aaen, Rasmus Kongshøj, Jens Jørn Pedersen, Anne Eriksen og Steffen Gliese anbefalede denne kommentar\n28. juli, 2015 - 10:14\nMen hvorfor, Benny Ehrenreich? Der er absolut ingen objektiv grund til, at samfundet skal fastholde denne forkastelige ansvarsforflygtigelse, såvidt jeg kan skønne. Tværtimod har vi opbygget et samfund, tror vi, hvor en sådan behandling af mennesker netop ikke skulle være mulig.\nMan kan ikke lave sagsbehandling på optimistiske forhåbninger, det er simpelthen ikke i en velfærdsstat, at man kan praktisere sådan et ikke-syn på borgere med omsorgsbehov.\nRasmus Kongshøj, Peter Wulff og Anne Eriksen anbefalede denne kommentar\n28. juli, 2015 - 10:21\nFrustrationen over disse ordninger er gennemført og regningen skal naturligvis sendes til politikerne, som nævnt.\nLægen oplever, at hans arbejde ikke bliver taget alvorligt - og at lægekonsulenter får det sidste ord. Sagsbehandlerne får på puklen og går ned med stress over det arbejde, de skal udføre.\nKommunerne skal spare - sygehusvæsenet skal spare og automatiserer behandlingen til scanninger og bio-undersøgelser, hvor lidt samtale med patienten måske kunne have kastet et lys. Dertil personalenedskæringer - snart alle steder.\nVore politikere er blevet populister, der ikke kan fastholdes på deres egne valgløfter og som måske korrumperes af den magt, de har fået.\nNu kan man næppe finder et værre eksempel - egentligt ærgerligt. at det skal så langt ud med sygdom og misbrug for at se urimelighederne. MRSA?\nInformation skulle vide by now, at det ikke behøver at være værste sag. Der kunne fint være et eksempel på en ganske almindelig borger, nedslidt med rygoperation, diabetes og gigt. I 50`ne f.eks - en sådan borger vil heller ikke kunne få FP.\nDer er langt flere, værre eksempler - men prøv om ikke der kan etableres en folkelig opbakning også?\nIvan Mortensen, Karsten Aaen, Rasmus Kongshøj, Kim Houmøller, David Adam, Jens Jørn Pedersen og Steffen Gliese anbefalede denne kommentar\n28. juli, 2015 - 10:27\nDet er skrækkeligt at se, at Krølle ikke kan få en førtidspension. Det må være relativt nye ændringer af systemet, som er årsagen.\nDe første 8 år jeg var uddannet - fra 1995 til 2003 - arbejdede jeg på en institution i København for hiv-positive stofmisbrugere, som dengang var den første af sin art i DK. midt i '90'erne begyndte stofmisbrugerne for alvor at dø af AIDS og det rejste behovet for at andre faggrupper end pædagoger, altså sygeplejersker og plejepersonale, begyndte at beskæftige sig med patientgruppen. Jeg er fuldstændigt overbevist om, at Krølle dengang ville have fået en førtidspension, det fik ganske mange af vores klienter.\nDavid Zennaro, lars abildgaard, Karsten Aaen, Rasmus Kongshøj, erik mørk thomsen, Jens Jørn Pedersen, Anne Eriksen og Steffen Gliese anbefalede denne kommentar\n28. juli, 2015 - 10:31\nHvis man løste opgaverne med tilstrækkelig og rettidig hjælp, skal det være min påstand, at man ville spare mange penge. Dette cirkus med papirskubberi og fisken efter det svar, der er politisk opportunt hos forgiftede kilder, koster langt mere og lader ikke skattepengene komme de rette til gode. Det er molbohistorien med storken i kornmarken om igen.\nDavid Zennaro, Flemming Berger, Rasmus Kongshøj, Anne Eriksen og Lise Lotte Rahbek anbefalede denne kommentar\n28. juli, 2015 - 10:35\nHenriette Bøhne, såvidt jeg forstår artiklen, blev Krølle først diagnosticeret i 2007, dvs. længe efter at HIV var ophørt med at være en meget dødelig sygdom, pga. den vellykkede behandling. Hvor vellykket en behandling man imidlertid kan iværksætte under de omstændigheder, han lever nu, er vist et åbent spørgsmål, og på den måde ender man jo direkte med at lade ham dø af AIDS, fordi han ikke tilbydes forhold at leve under, som må anses for nødvendige, hvis sygdommen skal holdes nede.\nDavid Zennaro, Henriette Bøhne, Nanna Wulff M. og Rasmus Kongshøj anbefalede denne kommentar\n28. juli, 2015 - 11:04\nDet er kafkask.\nFlemming Berger, Ole Frank, Britta Hansen, Nanna Wulff M., Steffen Gliese og Lise Lotte Rahbek anbefalede denne kommentar\n28. juli, 2015 - 11:15\n28. juli, 2015 - 11:16\nPensionen er ikke det egentlige issue, den ville alligevel aldrig række, men det absurde teater og organiserede tagen pis på stakler som Krølle. Rokokoposten eller landets fremmeste revyforfattere eller komikere kunne ikke have tegnet billedet mere absurd. Kærlighed og omsorg og et liv på landet var måske en løsning, men da ikke disse idiotiske standardskemaer og bureaukratmemoer.\nGert Selmer Jensen, Karsten Aaen, Rasmus Kongshøj, Ole Frank, Britta Hansen, Anne Eriksen og Steffen Gliese anbefalede denne kommentar\n28. juli, 2015 - 11:37\nNår man læser kommentarerne, Anne Eriksen, er der også for første gang længe håb om ændringer, for folk er oprørte og der er ikke noget med "vi skal jo forhindre, at folk snyder".\nDavid Zennaro, Henrik L Nielsen, Jens Jørn Pedersen, Henriette Bøhne, Rasmus Kongshøj, Ole Frank og Anne Eriksen anbefalede denne kommentar\n28. juli, 2015 - 12:35\nHvor er Ældresagen, Handikaprådet m.fl. er de overtaget af borgere med høje indtægter? Interesseorganisationerne kunne udgøre en stærk lobby hvis de ville, men åbenbart sidder de og fedter i det, vi hører kun Cepos udtale sig. Er det de højtbetalte journalister som er problemet og er alle medierne efterhånden højreorienterede, det ville være et stort demokratiskt problem. Et flertal af vælgerne siger at de er imod nedskæringerne, men lyver de for hinanden?\nNedskæringerne rammer millioner af borgere, det handler jo ikke bare om nogle få - for arbejdsmarkedet umulige eksistenser - men om et stort antal ældre, handikappede, kontanthjælpsmodtagere m.fl. Hvor mange skattelettelser skal der til før vi igen har råd til lidt medmenneskelighed?\nDe politiske partier må udøve en mere striks selvjustits angående hvem de opstiller til folketinget. Ellers må lægespecialisterne ind på Christiansborg for at teste hvor mange MF'ere som er psykopater/sociopater og luge ud, Danmark kan ikke længere holde til den nuværende situation.\nFlemming Berger, Karsten Aaen, Rasmus Kongshøj, Kim Houmøller, Ole Frank, Peter Nørgaard, Nanna Wulff M., Britta Hansen, Peter Wulff, Herdis Weins, Anne Eriksen og Steffen Gliese anbefalede denne kommentar\n28. juli, 2015 - 13:03\nEnig, Peter Hansen - men spørgsmålet er om nogen - i mødet med mennesker med regulære vanskelige vilkår og sygdom, ville løfte et øjenbryn.\nDet ville, som du også skriver, være et betydeligt løft at undvære det dyre, umenneskelige kontrolsystem med alle dets bivirkninger - til fordel for ægte empati og omsorg.\nRasmus Kongshøj, Britta Hansen og Steffen Gliese anbefalede denne kommentar\n28. juli, 2015 - 14:23\nI et system, hvor man (endnu) ikke blot kan kan bede de personer, som befinder sig længst væk fra systemets normalitetsbegreb, om at lægge sig til at dø, aflirer systemets robotter i stedet for normalitetsbegrebet hen over hovedet på outsideren, som for længst er faldet i søvn af udmattelse. Det er et ritual. Man kunne lige så godt have ansat en katolsk præst til at give Krølle den sidste olie, men det ville have udgjort et for åbenlyst brud på systemets legitimitetsfacade.\nDet spørgsmål, som står tilbage. er, hvordan det er muligt for et system at skabe den slags robotter, som formodentlig mener, at ritualet - som de udfører henover hovedet på outsideren, der for længst er faldet i søvn - udgør et meningsfuldt arbejde? Et lysende eksempel på Foucault's begreb om 'governmentalitet'?\nFlemming Berger, Elisabeth Andersen, Kim Houmøller, Steffen Gliese og Ebbe Overbye anbefalede denne kommentar\n28. juli, 2015 - 14:26\nJa, Anne Eriksen, og dette kan - så vidt jeg kan se - kun ske igennem ubetinget borgerindkomst.\nMen først en stor tak til Information for denne beretning. Og ikke mindst for at have været i stand til at lave en kortfattet og læselig beskrivelse af dette fuldkommen groteske og netop kafkaske forløb, så læserne ikke gav op på halvvejen!\nDet er på tide nu, at de store medier for alvor kommer på banen. Det her er et af de værste eksempler for umenneskelig og menneskeforagtende sagsbehandling, jeg har hørt eller læst om. (Og at en lektor i socialret ved Aalborg Universitet er indforstået med, at så selvmodsigende en lægekonsulentudtalelse medfører til afslag på førtidspension er lige så rystende!)\nKrølles sag er kun toppen af isbjerget og fremstår eksemplarisk i sin grelhed.\nUdlandet er endnu blevet opmærksom på de sociale nødstilstande der eksisterer i Danmark. Billedet af mælk-og-honning-landet må snart revne - også udadtil.\nMåske ville dette ske, hvis nogen havde overskud til at hjælpe Krølle med en klage foran Menneskeretsdomstolen i Strasbourg. Det ville måske kunne rykke noget.\nFlemming Berger, Vivi Rindom, Karsten Aaen, Steffen Gliese og Anne Eriksen anbefalede denne kommentar\n28. juli, 2015 - 14:28\nSorry, der skulle stå: Udlandet er endnu IKKE blevet opmærksom på de sociale nødstilstande der eksisterer i Danmark.\n28. juli, 2015 - 14:56\nBorgerindkomst ville kunne være en god løsning på mange problemer - og gøre en masse mennesker arbejdsløse. Spørgsmålet er om de ikke ville glæde sig over at skulle stoppe med håndtere disse regler.\nJeg tvivler på, at vi får borgerløn - men bedre vilkår og nye politikere?...\nJeg er lidt ked af, at Krølles sag netop er det mest grelle (som læst) - det fjerner det åbenlyse i forhold til en masse andre mennesker med arbejdsskader/ sygdom - som ville være selvkørende\nog produktive i samfundet.\nSociale forhold er ikke noget, man råber højt om - heller ikke i andre lande.\nDomstolen i Strasbourg har med 47 dommere (1 dansk fra januar 2014) sikkert nok at lave.\nJeg tror ikke, at Krølles sag har nogen chancer, Britta Hansen - men han skal have den hjælp, han har behov for.\n28. juli, 2015 - 15:07\nJeg nægter at gå ind for at holde på et for alvor inhumant og ydmygende system kørende, blot fordi der er sagsbehandlere (og endda mange), som bliver arbejdsløse hvis det blev overflødigt i medfør af fx UBI. Med lidt kynisme kunne jeg endda foreslå, at de så afprøvede (helt frivilligt naturligvis!) nogle af de meningsløse tiltag, de forordnede sygemeldte og arbejdsløse medborgere.\nJeg kan heller ikke nikke til, at sociale forhold ikke omtales i udlandet. Det gør de i de tyske medier, jeg læser eller ser (ARD, ZDF, Spiegel, Die Zeit).\nJeg kan ikke bedømme, om Krølles sag ville have en chance foran Menneskeretsdomstolen (også fordi jeg formoder, at Krølle trods alt ikke fratages sit livsgrundlag, men modtager kontanthjælp). Men alene det, at indbringe sagen foran Domstolen kunne være skelsættende.\nPS: Hvad mener du med '....mest grelle (som læst)...' Har jeg skrevet noget forkert? Måske findes begrebet 'grelhed' ikke. Men så er det opfundet nu ;-)\n28. juli, 2015 - 15:31\nUps, kommunikation er ikke altid nem :)\nJeg mente det sådan, at der sikkert ikke er mange sagsbehandlere o.a., der er særlig glade for at skulle håndtere disse regler. Men hvis der var borgerløn...\nSer ikke meget til udenlandske medier, måske skriver de i virkeligheden mere end vi gør?\nSelvfølgelig skal systemet laves om, jo før des bedre - og jo mere, det kommer frem i medierne - eller for domstolene.\nDet var ikke det, du skrev - men det artiklen beskriver - Krølles sag er voldsom.\n28. juli, 2015 - 15:46\nIgen en af SRSF regeringen asociale reformer, hvor Enhedslisten svigte, ved ikke at stille mistidsligforslag i folketingen\nFlemming Berger, Gert Selmer Jensen, Peter Nørgaard, Anne Eriksen og Steffen Gliese anbefalede denne kommentar\n28. juli, 2015 - 15:54\nSystemet før mennesker, ved ikke lige hvornår det indtraf, men det er umuligt at huske det har været anderledes.\n28. juli, 2015 - 16:53\nProblemet er ikke kommunen, der ikke vil give Krølle en førtidsdpension. Problemet er loven, der ikke tillader, at personer som krølle må tilbageholdes, tvangsmedicineres og tvangsafvænnes. Fordi, så længe Krølle får lov at tage stoffer, sågar med gratis kanyler og offentlige fixerum, så vil han med garanti ikke få det bedre. Tvangsafvænd Krølle og se så hvor meget arbejdsevne der så er tilbage. Han har trods alt en uddannelse som slagtersvend at falde tilbage på, det burde tælle for noget.\n28. juli, 2015 - 17:00\nBeklager, Jesper Ørsted, det virker ikke med tvang. Intet virker med tvang. Det virker at hjælpe til en ordentlig tilværelse, så følger resten ganske ofte af sig selv.\nDavid Zennaro, Flemming Berger, Jens Jørn Pedersen, Calle Hansen, Britta Hansen, Ivan Mortensen, Nanna Wulff M., Karsten Aaen, Lise Lotte Rahbek, Jørn Petersen og erik mørk thomsen anbefalede denne kommentar\n28. juli, 2015 - 18:40\nJesper Oersted. Jeg ved naturligvis ikke, hvad der førte til Krølles afhængighed. Men - og jeg ved, det er et helt andet tema - at lige præcis det, at slagte dyr skulle kunne føre et menneske til en bedre tilværelse, er jeg meget i tvivl om.\nOg ellers nikker jeg 'ja' til Peter Hansens kommentar foroven.\nFlemming Berger og Jens Jørn Pedersen anbefalede denne kommentar\n28. juli, 2015 - 19:25\nEfterhånden som jeg læser kommentarerne her, så bliver det mere og mere klart, at vore politikere er utrolig afstumpede og uvidende!\nHvordan kan Danmarks befolkning vælge personer som : Tulle, IS, LLLR, PIA KJÆRSGAARD, MARTIN HENRIKSEN, CLAUS HJORTH ?\nDet er virkeligt et skråplan og vidner om reduceret viden, afstumpethed, mangel på empati, manglende evne til økonomisk indsigt.\nJeg savner mennesker, der vil et godt liv for os alle!\nBritta Hansen, David Zennaro, Flemming Berger, Karsten Aaen, Anne Eriksen og Steffen Gliese anbefalede denne kommentar\n28. juli, 2015 - 19:33\nVi bryster os af magtens tredeling!\nDenne tredeling fungerer ikke i det sociale system!\nLovgivende, dømmende og udøvende magt er ofte samlet i en person - sagsbehandleren!\nBritta Hansen, Flemming Berger, Sven Elming, Elisabeth Andersen, Vivi Rindom, Lise Lotte Rahbek og Steffen Gliese anbefalede denne kommentar\n28. juli, 2015 - 20:04\nFor mig at se er det et stort problem at sygeplejersker, socialrådgivere og lærere med deres nye professionsbacheloruddannelser har ladet sig tage som gidsler af staten og ikke gør sig fri af den omklamring fra oven, som efterhånden dikterer alt i de fag. Tidligere var socialrådgiveren ekspert i at udøve socialt arbejde, sygeplejersken i at udøve sygepleje og læreren i at undervise. Til at udøve deres faglighed har alle fag teoretikere, som giver en bred vifte af teorier, at vælge handling udfra - men i stedet er alle fag dikteret af forordninger fra staten, som bestemmer hvordan faget skal udøves. Alle disse faggrupper burde gøre oprør og kræve deres fag og faglighed tilbage. Men det gør de af en eller anden grund ikke.\n(Hov - glemte pædagogerne. Same story)\nElisabeth Andersen, Anne Eriksen, Lise Lotte Rahbek, erik mørk thomsen og Steffen Gliese anbefalede denne kommentar\n29. juli, 2015 - 00:23\nDer er en række problemer her, som ikke er så nemme at løse.\nDet kræves længere oppe i tråden, at sagsbehandlerne blot skal respektere en lægeerklæring og sende regningen til politikkerne. Nu har politikkerne jo ingen penge, så det er altså skatteyderne vi taler om. Vi ved fra retssager, at man altid kan finde en eller anden læge, som er villig til at afgive en lægeerklæring om hvad som helst. Der afgives rask væk lægeerklæringer om sygdom ved eksamen uden at lægen har tilset den pågældende. Når vi fra universitetet har spurgt indtil denne slags erklæringer, så får vi en forklaring om, at lægen ikke vil tilsidesætte patientens oplevelse af egen sygdom. Det er derfor ikke nødvendigt at tilse patienten. Jeg kan godt forstå, at man ikke blot kan gøre lægerne til overdommere i disse sager. Det ville kunne slå bunden ud af statskassen.\nEn løsning kunne måske være at oprette et særligt korps af læger, som afgiver erklæringer i disse sager. Det kunne minde lidt om Retslægerådets funktion. Som sidegevinst ville man få langt mere ensartede afgørelser.\nKrølle har ifølge artiklen et forbrug, der overstiger 30,000 kr om måneden og må jo derfor oppebære en tilsvarende indtægt. Hvordan kan det forenes med førtidspension?\n29. juli, 2015 - 14:10\nEn blind mand kan se med sin stok, at det forhindringsløb af en sagsbehandling, der beskrives i ovenstående artikel, er det glade vanvid. At det med andre ord vil være både billigere, mere humant og mindre belastende for alle de i sagen implicerede parter at bevilge kontanthjælpsmodtageren 'Krølle' den helbredsbetingede førtidspension, han har ansøgt om siden 2010, uden yderligere omsvøb og dikkedarer.\nSpørgsmålet er bare, hvor meget bedre 'Krølle' vil være stillet, hvis han bliver fundet værdig til at få tildelt de knap 18.000 skattepligtige kroner pr. måned i førtidspension, han så kan bruge, som han vil. De 14- 15.000 kr, der er til overs at leve for, når skatten er trukket, rækker ikke langt i et månedsbudget med faste udgifter på ca. 30.000 kr til selvmedicinering med coke og heroin købt på det illegale marked.\nDet er let nok at sige, at der burde have været gjort noget helt andet for Michael fra begyndelsen af hans totale helbredsmæssige og sociale deroute, end det, der hidtil er blevet gjort. Men hvad, hvornår og af hvem, det skulle have været gjort, er svært at tage stilling til ud fra de oplysninger, der fremgår af artiklen.\nAnne Eriksen, Karsten Aaen, Steffen Gliese og Frank Hansen anbefalede denne kommentar


Fotografi Arkiv - Side 2 af 2 - A Kind of Nordic\nInstantblend dine billeder!\nSynes du også det er sjovt at lege med dine billeder på en ny og sjov måde? Så se lige her. Jeg elsker at lege med mine billeder, redigere dem og få lige præcis den ønskede stemning frem.\nFor mig er et godt billede en følelse. Et måske ligegyldigt billede/motiv kan pludselig fortælle en helt fantastisk historie eller bringe en helt særlig stemning frem hos modtageren. Et godt billede er dragende og vækker nysgerrigheden. Jeg skal lige huske at sige at jeg er 100 % amatørfotograf og fortæller bare hvorfor jeg har forelsket mig i fotografiet og i kunsten at fotografere.\nDer findes rigtig mange gode apps du kan bruge til billederedigering og sjov leg med dine billeder. Jeg vil lige vise jer en af dem som jeg synes er helt fantastisk. Det sjove er jo, at det er dine egne billeder du leger med og meget let kan lave et billede i stil med fantastiske “faunascapes” eller endnu bedre.\nApp´en hedder INSTANTBLEND og går simpelthen bare ud på at blande billeder sammen, med eller uden tekst. Her er nogle af dem jeg har lavet. God fornøjelse med dine egne billeder.\nSmid en kommentar eller et spørgsmål her eller tag mig på instagram og brug #akindofnordicblends, hvis du vil dele dine billeder med mig . Glæder mig til at se dine INSTANTBLENDS.\nCoffee in the morning feels like heaven\nNordic Leaves, autumn feeling\n27. januar 2015\tby akindofnordic


Kontakten - juni 2001 - Ekstra\nEkstra udgave JUNI 2001\nINDHOLD: Skolefrokost på Skovboskolen.\nReferat fra Skolebestyrelsens møde den 12. juni 2001.\nReferat fra Skolebestyrelsens møde den 12. juni 2001\nÆndring af karaktergivning i 10. klasse\nLærergruppen for den kommede 10. klasse har ønsket at ændre karaktergivningen til kun én gang i løbet af skoleåret. Skolebestyrelsen har godkendt ansøgningen.\nSkolens pjece har ikke været til høring i alle forældregrupper endnu. I mellemgruppens elevråd har den været behandlet, og man mente der, at skolen burde tage en alvorlig snak med alle rygerne og derudover finde måder at straffe de, der overtrådte forbudet (eftersidning/brev til hjemmet). Skolebestyrelsen ønsker fortsat, at det skal være en røgfri skole. Pjecens titel skal ændres til "En skole med en rygepolitik" og skal i begyndelsen af det nye skoleår uddeles til alle elever samtidig med en intensiveret indsats mod rygning med alle grupper (lærere/forældre/elever). Derefter skal den hvert år uddeles til 5. klasser samt til nye elever i de større klasser.\nFerieplan for skoleåret 2002/2003\nFerieplanen blev godkendt.\nHandleplanen kan bruges som den foreligger, og de nye forældre i indskolingen vil blive orienteret ved det første forældremøde. Pia laver et indlæg til Kontakten og ledelsen sørger for implementering af handleplanen.\nSkolebestyrelsen fik en fraværs- & vikarstatistik på månedsbasis udleveret. Statistikken vil få tilført en ekstra kolonne, så man i procent kan måle fraværet (der i øvrigt er det laveste i kommunen).\nPr. 1. august får skolebestyrelsen Lars Frederiksen som ny formand og Dan Oddershede som næstformand. Dette sker allerede nu primært for at sikre arvefølgen (nyt valgsystem med halvdelen på valg hvert andet år), og der skal være valg til skolebestyrelsen i marts 2002.\nSkolebestyrelsens møderække for det nye skoleår\nKontaktforældremøder indsættes og forslaget blev godkendt.\nBudgethøring, 10. klasses høring, årsrapport, specialklasser, dialogmøde med BKU.\n2 nye ansatte (1 uddannet og 1 lærerstuderende), mangler stadig børneklasseleder.\n(Pernille Pedersen er ansat som børneklasseleder, redaktøren).\nNyrenoveret Tuemosen har stadig fugt og problemet SKAL være i orden inden skolestart.\nAnsøgning sendt til Sundhedsstyrelsen om midler til administration i forbindelse med forsøg med madordning fra Enhedsplejen som leverandør af sund mad til skolebørnene. Forsøget varer 20 dage og starter den 17. august. Oplysningsseddel angående ordningen fremsendes.\nNæste møde i Skolebestyrelsen er den 7. august 2001 kl. 19.00.\nSidst opdateret 19. juni 2001


Total Wind, som løser opgaver verden over havde brug for beboelse til deres ansatte og opbevaringsfaciliteter til udstyr. Indkvartering på hotel i nærområdet kan være forbundet med store omkostninger og masser af spiltid – en udfordring som kun blev større i takt med øget vækst i virksomheden. Derfor havde man behov for en enkelt, ligetil og flytbar løsning, som også kunne sikre, at udstyr kunne opbevares forsvarligt.\nDC-Supply leverede en specialbygget mandskabscontainer med al inventar til bad, toilet, soverum, køkken og spiseområde samt plads til 4 personer. Desuden var der en specialindrettet værkstedscontainer med vaskemaskine, tørretumbler, indbyggede hylder og lys. Det samlede resultat blev en løsning, der levede op til alle gældende sikkerhedskrav, og som kunne stilles op hver for sig eller som en del af en pavillon serieforbindelse.\n”Vi er meget tilfredse. DC-Supply gav os en løsning, der opfylder vores behov – en simpel, men effektiv løsning, der sikrer vores forsatte arbejde.”


Online support hos Bagger Låse → Start online support her\nFleksibel og hurtig support\nKontakt os og få professionelt support af vores teknikere. Vi tilbyder fleksible kontaktmuligheder, så du altid kan få fat i os. Ring til vores telefonsupport, send en mail eller benyt dig af vores smarte online support direkte fra din egen computer. Ved akut brug for hjælp kan du kontakte vores døgnvagt, som kører i hele Storkøbenhavn og på resten af Sjælland.\nMed vores opdaterede support system kan vi koble os direkte på din computer og dermed levere løsninger meget hurtigt. Sådan gør du: Tryk på "Start Online Support". Tryk dernæst på "Kør/Run" - så er du i gang.\n-> Tryk her <-\nDu har også mulighed for at kontakte os via e-mail. Send dit spørgsmål til bagger@bagger-laase.dk, så vender vi tilbage hurtigst muligt. Bemærk, at vores e-mail support holder åbent fra mandag - torsdag i tidsrummet 08.15 - 16.00 og fredag fra 08.15 - 14.30. Sender du e-mails udenfor dette tidsrum, kan der derfor forventes svartid.\nFor personlig vejledning her og nu, kan du kontakte vores telefon support på telefon 70 20 21 12. Vi har telefontid fra mandag til torsdag i tidsrummet 08.00 - 16.00 og fredag fra 08.00 - 15.30. Har du akut brug for hjælp udenfor vores telefontid, kan du kontakte vores døgnvagt på telefon 70 20 21 12 - så rykker vi øjeblikkeligt ud og klarer opgaven.\nHar du spørgsmål til vores online support?


» Overfør elektroniske dokumenter på en sikker måde itnIEDI - Kontakt os - itnIvision\nGør din arbejdsdag nemmere med itnIEDI:\nØnsker du en løsning, som gør din arbejdsdag nemmere?\nOg som sparer dig for papir- og tastearbejde?\nHos itn|vision tilbyder vi vores EDI-løsning itnIEDI, der gør det muligt at udveksle fakturaer, ordrer og ordrebekræftelser med kunder og/eller leverandører på en nem og sikker måde. EDI kan benyttes uanset, hvilket standard forretningssystem, ens samarbejdspartnere anvender.\nFordele ved itnIEDI:\nitn|vision EDI-løsning sparer for manuel arbejdstid, da den manuelle proces erstattes. Der vil være mindre papir- og tastearbejde, som giver mere tid til andre arbejdsopgaver. Dette medvirker til at kvaliteten af dokumenterne bliver højere. Samtidig fortages leveringen af elektroniske dokumenter hurtigere til kunder og leverandører på en nem og sikker måde. Datasikkerheden i en EDI-løsning har en høj prioritet, så din data kommer korrekt frem.\nKædestruktur for itnIEDI:\nitn|vision tilbyder EDI-løsning med kædestruktur. Med itn|vision’s EDI-løsning er der mulighed for at købe en EDI-løsning der passer til din virksomhed. Det vil sige, at der kan købes en EDI-løsning med følgende kædestrukturer, alt efter hvad struktur din virksomhed har:\nEDI-løsning: Til kæden med levering til enkelte butikker\nEDI-løsning: Til en enkelt butik under kæden\nDer er samtidig også mulighed for at købe en EDI-løsning uden kædestruktur. Dette er til virksomheder der sælger direkte.\nUdbytte af itn|EDI:\nDu får derfor en løsning som optimerer din og dine medarbejderes arbejdsgang, samt en løsning du trygt kan lade dine medarbejdere bruge. itnIEDI er en abonnementsløsning, som koster enten 4.500 – 6-500 kr. for opstart og opsætning. Efterfølgende vil prisen være et månedsabonnement på 250 kr. Hvis du gerne vil høre mere om itnIEDI, så kan du læse mere på vores hjemmeside på følgende link: https://itnvision.dk/itnedi-elektronisk-udveksling-af-data. Lyder dette som noget for dig, og vil du gerne i gang med det samme? Så kontakt itnIvision på mail: salg@itnvision.dk eller på tlf.: +45 70 25 76 00


Kampen om EU's landbrugsmilliarder skudt i gang | Danmarks Naturfredningsforening\nKampen om EU's landbrugsmilliarder skudt i gang\n16. december stemtes EU’s landbrugsreform endeligt igennem og dermed er kampen om, hvordan de mange støttekroner skal bruges på nationalt plan. Landbrugsstøtte har et samlet budget på omkring 360 mia. euro og skal gælde fra 2014 til 2020. Reformen indeholder i sig selv en række grønne initiativer, der dog ikke får større betydning for Danmark.\nMen der ligger et stort potentiale i, at hvert enkelt medlemsland kan flytte op til 15 procent af den direkte støtte fra landmændene og over til landdistriktsprogrammet, der blandt andet finansierer miljøtiltag – også kaldet modulation. På samme måde kan støtte, svarende til én milliard kroner, også flyttes den anden vej.\n- EU’s landbrugsreform blev langt fra så grøn, som vi havde håbet. Derfor må vi give naturen det nødvendige løft ad anden vej. Vi ønsker, at 15 procent af de syv milliarder kroner, vi hvert år betingelsesløst giver landbruget, skal øremærkes natur og miljø. Det giver god mening i det landbruget er den største enkeltforurener af natur og miljø og derfor naturligvis selv være med til at rydde op efter forureneren betaler princippet, siger Ella Maria Bisschop-Larsen, præsident i Danmarks Naturfredningsforening.\nForeningen er ikke i tvivl om, at landbruget og dele af Folketinget vil kæmpe hårdt for at undgå grønne tiltag og påberåbe sig konkurrenceforvridning og tab af arbejdspladser og eksport med henvisning til, at den grønne del af støtten ikke er fælles krav. Men ifølge Altinget.dk har blandt andre England og Tyskland har oplyst, at de vil gøre brug af muligheden for at tage penge fra den direkte støtte og overføre dem til landdistriktsprogrammet.\nAndre lande tænker grønt\nI England vil man overføre hele 15 procent, mens der i Tyskland bliver tale om 4,5 procent. På et samråd i december understregede fødevareminister Karen Hækkerup (S) ifølge Altinget, at selv hvis Danmark anvender 15 procents modulation, vil den danske støtte pr. landmand stadig være på niveau med store lande som Frankrig og Tyskland.\nDen danske regering ventes snarligt at komme med en opfølgning på Natur og Landbrugskommissionens anbefalinger. Kommissionen peger netop på overførsel af EU-midlerne som en måde at finansiere de 44 anbefalinger på.\nFælles goder for fælles midler\nEn af kommissionens centrale anbefalinger er udtagning og ekstensivering af den landbrugsjord, som belaster natur og vandmiljø mest. Disse arealer skal bruges til at binde den eksisterende natur sammen, så der bliver skabt store sammenhængende naturområder, et naturnetværk. Det vil være grundlaget for at vende tilbagegangen i den biologiske mangfoldighed. Arealerne bliver langt lettere at pleje, dyr og planter får bedre mulighed for at overleve og sprede sig, og det vil give en meget mere dynamisk og selvbærende natur. Samtidig vil det være den bedste og billigste måde at nedbringe landbrugets belastning af vandmiljøet og dermed sikre, at vi får et rent vandmiljø og samtidig kan have en høj landbrugsproduktion på det resterende landbrugsareal.\n- Vi ser frem til, at regeringen nu står fast på den grønne omstilling og sikrer, at vi får fælles goder for fælles midler. Ved at overføre dele af støtten, kan vi både få flere naturarealer, få plejet naturen og i langt højere grad end i dag sikre vores fælles rene grundvand og et rent vandmiljø. Det er der sund fornuft i, siger Ella Maria Bisschop-Larsen.\nNu skal reformen gennemføres\nIfølge Altinget.dk viser tal fra Københavns Universitet, at en modulation på 5-6 procent vil svare til ca. 20.000 kr. mindre støtte om året for en gennemsnitlig heltidsbedrift. Danmark skal senest 1. august 2014 give sit bud til EU-Kommissionen på, hvordan reformen skal gennemføres i Danmark.\nDen absolut sidste behandling af aftalen om en ny landbrugsreform foregår den 16. december, hvor EU's landbrugsministre har forslaget på dagsordenen. Et flertal af ministrene har dog allerede stemt for reformen, hvilket gør behandlingen til en formalitet.\nLANDBRUGSSTØTTE. Skal landbrugsstøtten for eksempel gå direkte til flere svin eller skal dele af skatteydernes støtte også bruges til at rette op på landbrugets forurening af natur og miljø? Danmarks Naturfredningsforening mener det sidste.


Modelbossen: Min mission er at udfordre de traditionelle fortællinger om alder og skønhed | Femina\nModelbossen: Min mission er at udfordre de traditionelle fortællinger om alder og skønhed\nTirsdag, 12. marts 2019 - 8:45 - af Margrethe Vadmand. Foto: Peter Nørby, Martin Dam Kristensen, PR\nHvilke tendenser vil præge danske kvinder de næste år? Hvilke værdier vil vi prioritere i vores liv? I denne temaserie fortæller tre kvinder om, hvordan de aktivt lever med hver deres værdi, der giver mening til deres liv. I denne artikel kan du møde grundlæggeren af det nystartede modelbureau B. Old Unity, Bolette Balling.\nPrøv at kigge på reklamer i bybilledet, forsiden af et dameblad eller se en mainstream- TV-serie – hvad er fællesnævneren for langt de fleste modeller og skuespillere? Deres unge alder. Det er stadig i 2019 noget særligt, hvis en model er over 50 år – ud over i medier eller produkter, der specifikt er til den ældre målgruppe. Ungdom er det, vi alle indirekte bliver sporet ind på at begære.\n– Vi er igennem mange år blevet indkodet, at ungdom er smukt, og alderdom er grimt. Og fordomme om, at dem over 50 ikke er sexede eller lækre, lever i bedste velgående. Det er på høje tid, mediernes billedsprog bliver mere mangfoldigt, og at vi voksne kvinder kan spejle os i jævnaldrende, siger Bolette Balling.\nHun har derfor skabt et ”statement-modelbureau”, B.Old Unity, udelukkende med modeller over 45 år. En rundtur på hjemmesiden viser mænd og kvinder med udstråling, gråt hår, rynker og kant. Et klik på billedet af hver enkelt model afslører en lille tekst, der illustrerer, at de er voksne mennesker med levet liv i bagagen.\n– Min mission med bureauet er at udfordre de traditionelle fortællinger om alder og skønhed, og gøre det almindeligt at se modeller over 45 reklamere for alle de produkter, som vi voksne kvinder bruger. Vi kan ikke identificere os med 20-årige, der reklamerer for briller eller tasker, men savner at kunne spejle os i og lade os inspirere af jævnaldrende.\nTimingen er helt rigtig for det nye modelbureau. Ifølge Danmarks Statistik stiger antallet af ældre danskere hvert år, og samtidig bliver vores sundhed og økonomi generelt bedre. 45+ er en købekraftig målgruppe med et stort rådighedsbeløb. Samtidig holder stadig flere over 50 fast i en ungdommelig livsstil med rejser, dating, karriere og børn, som de har fået langt senere end deres forældres generation.\nBolette har selv været model, siden hun var 17 år. Da hun var 35, opdagede hun, hvordan opgaverne blev færre, og hun har siden arbejdet med mennesker på mange forskellige måder. Hun har ved siden af modelarbejdet været akut-plejemor for spædbørn og har stadig kontakt med mange af dem. Derudover har hun selv to voksne drenge, Max og Saxo. I dag bor hun i Espergærde og på Mallorca, og det sidste har virkelig åbnet hendes øjne for, hvor usynlige danske kvinder bliver – eller gør sig.\n– Jeg synes, at vi nordiske voksne kvinder kan lære meget af de sydlandske, der tror på deres femininitet. De ifører sig gerne høje sko og skruer sig ned i stramme, ærmeløse kjoler. De sætter håret til narrestreger og dufter lækkert. De går på café og ud og danser. Det er, som om alderen ingen betydning har, eller tværtimod som om seksualiteten og kvindeligheden bliver mere udtalt og raffineret med alderen. Det er skønt at se på og meget inspirerende.\n– Jeg oplever desværre tit herhjemme, at kvinder på 50+ gemmer sig i dækkende tøj for at skjule ”mormorarme” og løs hud. Jeg tror, det er en ond cirkel, der gør, at de heller ikke føler sig lækre og sexede. Jeg håber, at voksne danske kvinder ranker ryggen, løfter hagen, skyder brysterne frem og finder inspiration til at give den gas og vise sig frem som dem, de er, med selvtillid og selvkærlighed.\n– Modellerne kommer nok ikke til at kunne leve af jobbet. Men bureauer for modne modeller er store i London, Paris og Sydney, og det satser vi også på at blive, for det må meget gerne løbe rundt og mere til.\n– Det vigtigste for mig er dog min mission med at gøre voksne, erfarne mennesker synlige i mediebilledet – og dermed være med til at give kvinder i plusalderen en wow-følelse og modet til at stå ved deres krop i stedet for at gemme den væk.\nBolette Balling, 51 år, grundlægger af det nystartede modelbureau B. Old Unity med modeller på 45+.


Nye ansigter hos MbyM | Branchebladet TØJ\nDet danske modebrand MbyM har fået to nye ansigter med på holdet: Malene Thorlak og Michelle Nielsen.\nDen erfaringsrige Malene Thorlak overtager stillingen som brand manager hos MbyM. Hun kommer senest fra en stilling hos Boii Studios og har tidligere været ansat hos både Moss Copenhagen og Samsøe & Samsøe.\nMarlene Thorlak glæder sig over at være blevet en del af teamet hos MbyM:\n”Jeg er glad og stolt over, at jeg er blevet en del af det fantastiske team hos MbyM. Efter nogle måneder i virksomheden er jeg blevet blæst bagover af skønne kollegaer og brandets kæmpe potentiale, som jeg håber at kunne være medvirkende til at indfri,” siger hun i en pressemeddelelse.\nMalene Thorlak får i den nye stilling ansvaret for alle de kreative berøringsflader med særligt fokus på kollektionerne. Hun er, i samarbejde med det øvrige team hos MbyM, hjernen bag den kommende efterårskollektion, der præsenteres på CIFF under Copenhagen Fashion Week i denne uge.\nForuden den nye brand manager har MbyM har også ansat Michelle Nielsen, der fremadrettet får ansvaret for PR og sociale medier.


Myter om email signaturer: Er billeder i email signaturer farlige? - Xink is The Best Rated Email Signature Web Portal\nBilleder i email signaturer er farlige! Eller er de?\nHvis man – sikkert som du – konstant har fokus på virksomhedens kommunikation, så ved du også, hvor vigtigt det er, at alle i virksomheden har virksomhedens logo i deres email signatur. For med et logo i mailkorrespondancerne hjælper du med at øge opmærksomhed omkring dit brand og styrke brandets synlighed. For dig er det en selvfølge, men det er ikke nødvendigvis en selvfølge for dine kolleger eller medarbejdere. Du kan selvfølgelig prøve at implementere en email signatur politik på tværs af organisationen, men held og lykke med at få dén til at hænge ved!\nI virkeligheden bør du bare implementere Xinks email signatur løsning på tværs af hele virksomhedens brugerdatabase. Det vil give hurtig og nem mulighed for at tilføje billeder i email signaturen. Der vil sandsynligvis være personer i virksomheden, som fortæller dig, hvor farligt det er, og at du for alt i verden bør undgå at tilføje email signatur billeder. Det kommer ganske enkelt fra en stadigt eksisterende opfattelse af, at du slet ikke bør overveje at have grafik i din email signatur.\nNu fortæller vi dig sandheden om dette en gang for alle: det er forkert. For du både kan og bør inkludere billeder i dine email signaturer.\nLad os tage et kig på nogle af de mest udbredte myter, når det kommer til email signatur billeder – og aflive hver og en af dem én gang for alle! Dette blogindlæg er en del af en serie om emnet, hvor vi over nogle få uger vil aflive myter om email signaturer!\nMyte #1: Når du tilføjer billeder i email signaturen, bliver email størrelsen øget\nDom: Ikke rigtigt\nEller det behøver ihvertfald ikke være sandt. Lad os skelne mellem en email signatur, som brugerne selv laver, og en email signatur genereret af Xink, som kan indeholde et logo.\nNår du opretter din email signatur i Outlook, så tilføjer du dine kontaktdetaljer sammen med anden relevant eller vigtig information. Måske tilføjer du endda et logo, sandsynligvis ved at kopiere det direkte ind i en signatur editor. Du skal have ros for at inkludere et logo, men hvis du tilføjer det på denne måde, så har du desværre begået en stor fejl.\nEn tom email signatur i Outlook optager virkelig meget plads. Meget mere plads end selve teksten i din email. Faktisk kan en tom email signatur skabelon oprettet i Outlook optage helt op til 50kb! Så hvis du tror, at din standard signatur ikke optager plads, så tro om igen. Tilføjer du selv et logo til den “tomme” email signatur, så er du på afveje.\nHvis du gerne vil begrænse den plads, som email signaturen optager, kan du integrere dine email signaturer med Xink – inklusiv billeder i din email signatur. En email signatur genereret af Xink optager typisk blot omkring 2kb! Det er ingenting. Og så kan du frit tilføje billeder i din email signatur, for eksempel dit logo, i et format der er designet specifikt til din email signatur i den korrekte størrelse, uden at tænke videre over det! I Xinks løsning optager et logo omkring 5kb til din email signatur.\nSå lad os sige det på denne måde: en email signatur med logo genereret af Xink optager betydeligt mindre plads end en tom email signatur genereret af Microsoft Outlook!\nSå denne myte er – i disse omstændigheder – ikke sand. Du kan spare masser af plads ved at bruge Xink til at generere en email signatur med det fulde grafiske udtryk – inklusiv dit logo!\nFlere myter på vej\nVi er kun lige startet! For trist nok, så er myten om, at du ikke bør eller kan inkludere billeder i din email signatur, ret udbredt. Vi kæmper for at mane den opfattelse i jorden og i stedet komme med vigtige modargumenter i denne diskussion. Så forvent at vi afliver flere myter snart igen!


Klimt træer undervejs – FruBilledkunst\nSå kom dagen endelig, hvor 2.klasse kunne komme i gang med deres træer. De har glædet sig til at se, hvad der skulle males på deres guldbund.\nVi blev næsten færdige – men her er lidt billeder fra processen…. Jeg glæder mig allerede til næste fredag 🙂 Har du ikke set første indlæg om billederne, kan du finde dem her.\nHer er de færdige billeder.\nTags:2.klasseArt DecoguldGustav KlimtJugendstilparafrasetræer\n1 tanke om “Klimt træer undervejs”


skam Arkiv - Parforhold Parterapi\nForskellen mellem ansvarlighed og selvansvarlighed\nResten i livet er valg. Lad mig understrege dette: ALT andet er valg.\nNår kæresten lyver om økonomi\nDer findes hvide løgne og der findes sorte løgne. Små løgne og store løgne. Men alle store løgne er startet som små løgne.\nEn narkoman er startet med cigaretter eller hash.\nEn indbrudstyv er startet med rapseri.\nEn krigsforbryder er startet med et lag tæsk.\nAlting udvikler sig lidt efter lidt, og ofte kommer det snigende uden at man opdager det.\nÅrsagerne til, at folk lyver om økonomi for deres partner, kan være skyldfølelse, frygt eller behovet for kontrol. En pragmatisk løgn kan også være fordi man ikke tror på parforholdet og gør sig klar til at skulle skilles. Continue reading


CarniMax pepper trætte mænd op | helsenyt.com\nCarniMax pepper trætte mænd op\nMænd har en mere skødesløs holdning til deres krop end kvinder - det har videnskabelige forsøg påvist. Mandekroppen skal altså kunne tåle en hel del og fortjener mere til opmærksomhed og pleje, hvis den skal blive ved med at være sund og kunne "udfylde sin plads". Bliver den forsømt, hævner den sig med træthed og mangel på energi. Så hvordan pepper man trætte mænd op?\nI gennemsnit dør mænd i den vestlige verden syv år tidligere end kvinder. Og ikke uden grund: Det stærke køn passer betydeligt dårligere på deres kroppe. Mænd spiser usundt, går sjældnere til lægen og ryger og drikker mere, end godt er. Disse risikofaktorer, sammen med stress og for lidt motion, tærer på mandens kræfter og gør ham modtagelig for sygdomme af alle slags.\nMælk er som oftest ikke nok\nEnergiforladthed, træthed, manglende lyst til noget rammer næsten alle mænd på et tidspunkt. Men det er let at gøre noget: 1-3 g ren CarniMax dagligt kan medvirke til at stimulere kroppens funktioner og overvinde de fysiske og mentale dukkerter.\nCarniMax indeholder det vitaminlignende næringsstof L-Carnitin, som kroppen tildels selv kan producere, men hvoraf 2/3 skal tilføres via kosten eller tilskud. Det daglige behov ligger - afhængig af kroppens belastningsgrad - mellem 200 og 1.200 mg. Særligt muskler, immunforsvar og hjerte har behov for en tilstrækkelig mængde L-Carnitin.\nCarniMax kapsler spiller derfor en vigtig rolle ved energistofskiftet og fedtforbrændingen. De muliggør transport af langkædede fedtsyrer i mitochondrierne, som producerer energi. En tilstrækkelig mængde CarniMax-kapsler sikrer, at muskulaturen ikke bliver så hurtigt træt - og CarniMax inden sportslig udfoldelse er nødvendig, hvis man skal øge sin præstation og udholdenhed. Det samme gælder for hjerte og immunforsvar, hvor forsvarscellerne bliver styrket.\nDer er altså hjælp at hente for de trætte mænd: Et tilskud af CarniMax støtter kroppen ved anstrengelse, stress og svagt immunforsvar. Og så er trætte mænd endegyldigt noget, der hører fortiden til.\nCarniMax - anvendelse\nCarniMax og kræft


Mit Monogram projekt: Unikke, håndlavede plakater, der hjælper børn i nød\nHvad er Mit Monogram?\nMit Monogram er et velgørende projekt, der samtidig demonstrerer projektejerens kompetencer indenfor grafik, grafisk design og markedsføring.\nDu kan bestille ved at trykke på “Bestil din plakat nu”-knappen på forsiden eller her.\nKan min bestilling blive afvist?\nJa. Du kan risikere afvisning, hvis du bestiller noget pornografisk, racistisk eller på anden måde stødende og krænkende motiv.\nHvilken størrelse er en Mit Monogram plakat?\nEn plakat som udgangspunkt er A3; 297 x 420 mm (bredde x højde), stående. Hvis du ønsker et andet format eller en anden størrelse, skriv det som besked ved din bestilling. Jeg kan ikke garantere, at jeg kan imødekomme alle ønsker, men jeg prøver alt, jeg kan.\nHvad koster plakaten?\nEn plakat koster 390 kr. Husk, at det er en donation, som ubeskåret går til SOS Børnebyerne og du ikke blot får en unik, håndlavet plakat, men hjælper også børn i nød.\nFragten koster ikke et øre til dig. Det klarer jeg – det er min donation, udover min tid og det materiale, jeg bruger for at fremstille din unikke plakat.\nHvor lang tid tager det at lave plakaten?\nNår du godkender det layout, som jeg sender dig efter din bestilling, kan det tage op til en uge for at male din plakat. Er der flere, der samtidigt bestiller, kan du regne med længere ventetid.\nDin plakat bliver afsendt med PostNord, hvor leveringstiden er op til 5 dage. Bestil i god tid, gerne 2-3 uger før du skal have plakaten. Det giver ro.\nKan jeg hente plakaten personligt?\nJa, det kan du efter aftale, hvis du bor i eller i nærheden af Aalborg.\nFår jeg plakaten med ramme?\nNej, rammen følger ikke med.\nHvordan bliver min plakat pakket?\nDin plakat bliver rullet op og afsendt i et paprør med plastlåg på. Når du modtager pakken, tager du plakaten forsigtigt ud og lader den blive liggende for et par timer inden du sætter den i ramme.\nHvordan kan jeg udstille plakaten?\nDu kan sætte plakaten i en ramme bag glas eller akryl/plexiglas. Undgå venligst at udstille plakaten i direkte sollys, da det kan falme plakaten.\nHvordan betaler jeg for plakaten?\nNår din plakat er færdig, modtager du et billede af den. Du overfører 390 kr. til SOS Børnebyerne og sender bevis om din donation til mig. Jeg fremsender din plakat dagen efter (dog indenfor åbningstider af det nærmeste posthus.)\nNej, efter du godkender det fremsendte layout kommer jeg i gang med at male din plakat og du har forstået, at vi har en aftale.\nDet kan du godt på egen regning, men du får ingen penge retur, da det var en donation.\nDu har ingen mulighed for klage. Ved at indsende bestillingsformularen har du læst og forstået, hvad projektet Mit Monogram projekt handler om.\nEfter at godkende layout har du ikke længere mulighed for at ændre på din bestilling.\nHvilken slags papir er plakaten malet på?\nJeg bruger A3; 297 x 420 mm (bredde x højde) 180 g/m2 akvarelpapir.\nHvilken slags farve er plakaten malet med?\nJeg bruger akvarelfarver og akvarelblyanter af forskellige brands.\nKan jeg bestille flere plakater samtidig?\nJa, men kun én plakat per bestillingsformular. Når du har indsendt en bestillingsformular og ønsker flere plakater, kan du straks komme i gang med din anden (tredje, fjerde…) bestilling. Du skal dog regne med længere produktionstid. NB.: Du får ingen mængderabat.\nHvem står bag MitMonogram.dk?\nDet er Orsolya (Orsi) Kolonics, grafisk designer og marketingentusiast, der står bag projektet.\nHvordan kan jeg kontakte med MitMonogram.dk?\nDet kan du via kontaktformular.


Præmier, solskin og DM hos Sportsrideklubben - Ridehesten.com\nHer er præmiebordet til de fire mesterskaber i springning for pony og children midt i den danske hedebølge. Foto: privat\nDen store mesterskabsweekend hos Sportsrideklubben i Bernstorffsparken er redet igang. Her skal findes nye dygtige danmarksmestre i springning i alle ponykategorierne og for childrenrytterne. Ligesom der også skal uddeles point i kvalifikationsklassen til DM for klubhold i springning.\nAgria DRF-mesterskab for kat. 3 i første afdeling er allerede gået igang, og resten af dagen byder på meget mere springning for de glade børn og unge, som er draget mod København.\nLæs også: Lise Leth fylder 85 år\nRidehesten har en fotograf til stede både lørdag og søndag. Se billederne på vores hjemmeside i næste uge.\n26-05-2013 18:13, af Signe Wiese\nOPDATERET MED WEBTV! Cathrine Dufour og Atterupgaards Orthilia viste sig ganske overlegende i ungrytternes DRF-mesterskab, og med dagens guldmedalje har Cathrine Dufour vundet DRF-mesterskabet for ungryttere 3 år i træk


Træningsforløb - Motion Sind Samvær | Sønderborg Kommune\nDu er her: Hjem » Borger » Ældre, handicap, psykiatri, misbrug » Hjælp i hverdagen » Demens – hjælp og muligheder » Fysisk træning for mennesker med demens » Træningsforløb - Motion Sind Samvær\nGratis træningsforløb til hjemmeboende borgere med en demenssygdom og deres pårørende.\nPå træningsforløbet Motion Sind Samvær foregår træningen indendørs hos en fysioterapeutklinik. Der er fokus på at træne både balance, muskelstyrke og kredsløb. Træningen varetages af en fysioterapeut, der tager hensyn til individuelle udfordringer undervejs. Alle hjemmeboende borgere med en demenssygdom kan deltage med eller uden en pårørende.\nTræningsforløbet er gratis og strækker sig over 3-4 måneder.\nDer trænes 2 gange pr. uge i 1,5 time inklusiv socialt samvær/kaffehygge.\nTræningen foregår i Fysio Sønderborg, Agtoftsvej 2, 6400 Sønderborg.\nTransport til og fra træningsstedet skal man selv sørge for.\nDu kan træne alene eller sammen med din nærmeste pårørende.\nAl træning foregår på eget ansvar, og deltagerne er selv ansvarlige for at være i en helbredstilstand, der tillader deltagelsen i træningen. Er du i tvivl, kontakt da egen læge.\nNæste træningsforløb begynder i august 2019. Derefter er der igen opstart til november 2019.\nPjece: Motion Sind Samvær Informationsfolder Motion Sind Samvær\nØnsker du at vide mere om træningsforløbet, kan du læse vedhæftede informationsfolder, kontakte din demenskoordinator eller kontakte:


Det Blå Gymnasium: Innovation\nStudieretningsfag: Afsætning niv. A og Innovation niv. B\nDrømmer du om at kunne iværksætte initiativer både som selvstændig og i eksisterende virksomheder? Så er Innovation noget for dig. Du får værktøjerne til at udvikle, planlægge og markedsføre dine idéer, og du træner dine færdigheder i projekter med lokale virksomheder og startups.\nDu har Afsætning A og Innovation B. Du får viden om marketing, økonomi, produkt- og markedsudvikling, og du lærer at tænke kreativt og udfordre det eksisterende. Du lærer både at udvikle din egen virksomhed og udvikle i eksisterende virksomheder.\nDu får mulighed for at starte og drive en virksomhed og deltage i iværksætterkonkurrencen Company Programme, der arrangeres af Fonden for Entreprenørskab. Du får en solid teoretisk viden og metoder, som du kan bruge, når du skal videre i dit uddannelses- og karriereforløb.\nMed en studentereksamen, kan du blandt andet læse til markedsførings- eller handelsøkonom på erhvervsakademiet eller tage en uddannelse på universitetet for at arbejde med innovation, marketing, salgsstrategier eller produkt- og driftsudvikling.\nEngelsk niveau A\n2. fremmedsprog (tysk B eller spansk A)\nMatematik niv. A\nVirksomhedsøkonomi niv. A\nLæs mere om de nye fag, du kan også se fagbeskrivelser til de enkelte fag på Undervisningsministeriets hjemmeside.\nMarkeds- og ledelsesantropologi - Adgangskrav: Engelsk B, matematik B og enten samfundsfag B eller samtidshistorie B\nBusiness Administration and Service Management - Adgangskrav: Engelsk A, matematik B og enten samfundsfag B, samtidshistorie B eller international økonomi B\nJournalistik - Adgangskrav: Dansk A, engelsk B, samtidshistorie B. Desuden et sprog på A-niv., dog kun B-niv., hvis der er tale om fortsættersprog\nOffentlig innovation og digitalisering - Adgangskrav: Dansk A, engelsk B, matematik B og enten samfundsfag B eller samtidshistorie B


På billedet ses fra venstre Martin Nørbæk og Søren Knudsen. Foto: Patricio Soto.\nSøren Knudsen blev ansat i 2006, det vil sige året inden koncertsalens ibrugtagen. Så det er en institution, der nu gør sig klar til sin pension.\nMartin Nørbæk har de seneste mange år været med til at afvikle nogle af de største koncerter på dansk jord med store danske og udenlandske rock- og popnavne. Ud over at drive sit eget firma har han de seneste syv år været ansat som senior projektleder i Nordic Rentals.\n- Vi har i Martin fået en af de bedste lydfolk i branchen overhovedet. Og så er han oven i købet lokal og kender området. Det er en stor opgave at løfte, for Søren har været her siden begyndelsen. Derfor glæder jeg mig også over, at Søren kan fortsætte en periode og på den måde sikre en god overdragelse, siger en glad direktør for Fonden Koncertsalen Alsion, Poul Valdemar Nielsen.\n- Det er vemodigt at skulle forlade den koncertsal, som jeg kender så godt og føler så meget for. Jeg har kendt Martin gennem mange år og ved, at han er en den helt rigtige mand til posten. Jeg glæder mig over overgangsordningen, så jeg ikke behøver at stoppe abrupt fra den ene dag til den anden, siger Søren Knudsen.\n- Jeg har fulgt Koncertsalen Alsion, siden den blev bygget. Jeg har afviklet utallige produktioner derinde. Søren har i al den tid virket som en mentor for mig. Jeg er stolt over at kunne føre stafetten videre efter ham, siger Martin Nørbæk.


Vietnam, del 9 - Paradis på Six Senses Ninh Van Bay - Mest Hverdag\nTo ud af tre ugers ferie var nu gået og tilbage var en uges ren afslapning. Vi fløj fra Da Nang til Cam Ranh International Airport ved Nha Trang og ankom midt på eftermiddagen. I Lufthavnen stod conciergen fra Six Senses klar med et skilt med vores navn på og vi blev budt velkommen. Mens vi fik en forfriskning ved deres egen skranke, blev vores bagage kørt ud til bilen, der holdt og ventede. Vi skulle køre en lille times tid og derefter sejle for at komme til resortet.\nNha Trang bærer tydeligt præg af den rivende udvikling indenfor turisme, som Vietnam befinder sig i. Hele vejen fra lufthavnen og ind til Nha Trang lå det ene store byggeprojekt side om side med det andet. Der bliver bygget afsindig mange resorts langs kysten og de er store! Det er en pudsig oplevelse at se et resort med færdigt vejnet, p-pladser, beplantning osv, men hvor der endnu ikke er bygget ret meget. Der er ingen tvivl om, at de virkelig tror på en fremtid indenfor turisme og jeg er sikker på, at hvis vi kommer igen om 5 år, vil vi slet ikke kunne kende området.\nVi kørte igennem Nha Trang by på vejen og som også præg af turisme. Den kunne egentlig lige så godt have været en hvilken som helst anden badeby med alle dens hoteller, restauranter og barer. Egentlig ikke specielt interessant sådan blot ved en gennemkørsel. Vi holdt stille et par gange pga køer på vejen – rigtige køer, altså! – men ellers fortsatte vi bare videre langs kysten, der med sine mange bugter bød på fantastisk dejlig udsigt.\n8-10 km nord for Nha Trang drejede bilen ned af en lille vej, der førte os ned til bugten. Kun et skilt ved vejen afslørede at vi nu var ankommet til Six Senses’ område. Vi blev vist ind i et lille hus, budt på kold ingefær/citrongræs the og kunne strække benene, mens vores bagage blev båret ombord på speedbåden, der lå parat til at sejle os over til resortet.\nOmbord på båden tog vores datter og jeg plads helt forrest og der blev både grinet og hvinet, da vi fandt ud af hvor hurtigt den sejlede! Hold da op, det kildede i maverne. Da vi nærmede os bådebroen stod der en hel velkomstkomité og tog imod os og vi blev vist op i baren ved “paddy’en”. Vi blev checket in og afventede vores personlige butler – vores GEM, der skulle hente os i en lille golfbil. Bagagen blev kørt til villaen og imens fik vi en rundvisning af “Kitty”, som vores butler hed, på hele resortet.\nTuren går til Vietnam (Bog)\n164 kr. hos Tales.dk\n210 kr. hos Bog & Idé\nSix Senses Nihn Van Bay ligger helt isoleret og det er kun muligt at komme dertil ad vandvejen. Der er megen beplantning og god plads mellem villaerne, så der er cykler til samtlige gæster, så man kan køre fra sted til sted, hvis man ønsker det. Ellers kan man ringe efter butleren, så kommer han eller hun og kører een derhen, hvor man ønsker. Hr. H og jeg gik nu det meste af tiden, for større er det heller ikke, men især drengene nød at cykle rundt og opdage det hele. Og eftersom der kun er een vej dertil, vandvejen, var vi fuldstændigt trygge ved at lade dem fare omkring på egen hånd.\nEgen villa ved stranden\nVores villa var lækker! Og meget tropeagtig. Halvdelen af 1. sal er helt åben og der er kun lukket af til soveafdelingen. Børnene sov i stueetagen, som er lukket helt af, så alle kunne sove i nogenlunde fornuftig temperatur og uden at have for mange natlige møder med insekter. Og så var det nu engang også rart for os, for vi kunne nemlig ikke høre børnene i stueetagen om natten, når vi havde lukket dør til soveværelset. Men igen, der var helt trygt at være, så ingen bekymringer, hvilket jeg HELT sikkert ville have haft, havde det været et hvilket som helst andet sted.\nVed ankomsten blev vi inviteret til cocktail-party samme aften på “Drinks by the Bay”, for Six Senses havde vundet en pris for bedste resort-kæde i verden og det takkede vi naturligvis ja til! Så efter et bad og omklædning til lidt pænere, men stadig køligt, tøj, gik vi til cocktail-party og nød alle de kanapeer, cocktails og mocktails vi havde lyst til. Alt sammen “på huset”.\nDe kommende dage bød på en hel masse afslapning, badning i både vores private pool, den store fællespool og havet. Vi snorklede og så farvestrålende fisk og søstjerner, og børnene, der elsker vand, var mere i vandet end oppe af vandet. På landjorden var der også et rigt dyreliv med både aber, varaner, firben, gekko’er, sommerfugle, flagermus, krabber, frøer og masser af fugle.\nNår man har et vis antal overnatninger på Six Senses Nihn Van Bay, følger der en daglig oplevelse med. De har et katalog med 16 forskellige valgmuligheder og vi valgte allerede hjemmefra, hvad vi gerne ville; Spa-dag for mor og datter, vietnamesisk cooking class, “Drinks adrift” solnedgangssejltur med drinks og kanapeer, hike over bjerget til privat strand, picnic på den private strand og “Sundowner” eftermiddagsdrinks med kanapeer ved vores villa.\nVi havde en herlig eftermiddag med madlavning og fik smagt mad, som nok ikke havde stået øverst på børnenes ønskeseddel. Men når man selv har lavet det, er det også sjovere at smage og man kan jo blive overrasket, når man sådan smager nye madvarer!\nI det hele taget var maden på Six Senses utrolig lækker! Men det var ikke billigt at spise der, så en anden gang vil vi spørge til “full board”, for det ville godt have kunne betale sig. Man skal huske på, at vi de foregående to uger havde spist meget billigt, så da vi ankom til noget der ligner danske restaurationspriser, fik vi et mindre chok. Men ok, der manglede absolut ingenting!\nMorgenmaden var et kapitel for sig – og iøvrigt med i prisen – der var alt, hvad man kunne drømme om! Og så lige lidt mere. Hver morgen blev dagens morgen-shot serveret, så man kunne vågne på en god måde og så var det ellers bare at gå ombord i lige det man helst ville have. Een af de ting, jeg nyder rigtig meget, når vi rejser, er det store udvalg af frisk frugt. Og til morgenmad er der næsten ikke noget, jeg hellere vil have. Det skulle da lige være den Mimosa vi drak til. Altså udover, friskpresset juice og skøn vietnamesisk kaffe. Vi kunne sidde længe ved morgenbordet!\nDet var også ved morgenbordet Kitty, vores butler, kom hen og fortalte om dagens program, hun holdt nemlig styr på ALT det vi skulle. Om aftenen i restauranten gik chefen himself rundt ved samtlige borde for at høre, om man var glad og tilfreds eller om der var noget, de kunne gøre for at ens ophold blev endnu bedre. Det er ikke en overdrivelse at skrive, at man i dén grad føler sig både set og hørt på den fineste og mest diskrete måde!\nVed den store fælles pool, hvor vi spiste frokost på “Dining by the pool” et par gange, var også et lille ishus, hvor man kunne få is lige så mange gange og lige så ofte, som man ønskede det. Helt gratis! Så drengene især cyklede vist forbi temmelig mange gange. Men det var altså også god is.\nFor yngstebarnet var der mulighed for at gå i “Sub Club”, børneklubben, og det gjorde hun glad og gerne selvom der ikke var andre danskere. For der var “Mocktail class” og det ville hun altså ikke gå glip af! Og da vi sendte ældsten over for at hente hende, kom han alene tilbage, for hun hyggede sig alt for meget til at skulle hjem.\nDrinks adrift-turen var en fin oplevelse. En dejlig sejltur på en times tid i den tidlige solnedgang, hvor vi sad på store puder på topdækket, mens der blev serveret drinks og kanapeer og vi nød udsigten ud over bugten, den varme luft og vinden i håret. Man kan nemt blive forfalden til sådan noget!\nDe fleste aftener spiste vi på “Dining by the Bay”, der er hovedrestauranten. Det er et stort åbent rum med masser af hyggelige kroge og udsigt over bugten. Og det er en stor fornøjelse at sidde der og nyde sin mad og bare sidde og kigge ud over vandet. Den sidste aften havde vi dog bestilt bord på “Dining by the Rocks”, der er stedets “fine dining”-restaurant. Den ligger i den anden ende af resortet og højt oppe på klipperne, så det kræver, at man forcerer godt 200 trappetrin, inden man er fremme. Kitty kørte os derover og så gik vi selvfølgelig op.\nDer fik vi en tasting menu, der var virkelig lækker og vi sad der på toppen og kiggede ud over bugten, mens solen gik ned. Hold. Nu. Op! Det var næsten magisk! Og for lige at gøre det endnu bedre for børnene, blev 3/4-dele af en lækker kage, som en fødselar ved et af de andre borde, havde fået, båret over til os. Fødselaren syntes, at børnene sad så fint og derfor skulle have resten af kagen. Så ingen gik sultne fra bordet! Og Hr. H og jeg blev da lidt stolte over, at vores børns manerer ligefrem blev bemærket af de andre gæster!\nDagene på Six Senses gik med at spise, bade og hygge og så med en enkelt aktivitet i løbet af dagen. Tøsebarnet og jeg brugte et par timer i spaen den ene dag, hvor vi fik den helt store manicure-behandling. Det var hendes første gang i en spa, men efter hendes tilfredse udtryk at dømme, så bliver det vist ikke sidste gang. Hun nød det absolut lige så meget som jeg gjorde!\nStrabadser og beach picnic\nDen sidste hele dag, skulle vi på hike, 4 km over bjerget og ende på en privat stand med picnic gjort klar. Desværre viste det sig at Tøsebarnet var for lille, man skulle faktisk være 14 år, men det havde ingen fortalt os, heller ikke vores GEM, selvom vi havde talt om det flere gange. Øv! Så stod vi der, klar til at gå, og kunne ikke have hende med. Turen var alt for svær. Heldigvis havde hun allerede stiftet bekendtskab med børneklubben, så det endte med at hun kom derhen, mens vi gik og så blev hun sejlet ud til stranden med speedbåd, da vi ankom.\nEn let, lille vandretur?\nI mellemtiden gik vi andre en god lang tur. Det var 38 grader og solen bagte fra en skyfri himmel. Selv guiden, der går turen flere gange om ugen, syntes at det var ualmindeligt varmt! Vi kravlede og klatrede, gik af smalle stier med høje stigninger og stejle kanter, så yngsten havde aldrig klaret det! Drengene var mega seje og havde lange nok ben til at kunne gennemføre, men hold nu op, det var en hård tur! Vi skulle gennemføre på max. 2 timer pga. solen og varmen og vi klarede det på 1,5. Og var meget varme, forpustede og trætte da vi nåede stranden. Og meget stolte! Det var så hård en tur og jeg nåede en enkelt gang at tænke, at det var vanvittigt, men vi klarede det. Som dansker er det svært at forholde sig til at 4 km kan være så lange!\nPå standen satte vi os under det eneste træ og efter et par minutter kom speedbåden med både picnic og vores datter. Hun havde haft det herligt, så det var dejligt, når nu hun ikke kunne hike med os andre. Picnic’en ankom i 4 store kasser og der manglede absolut ingenting! En stor køletaske med drikkevarer; vand, øl, friskpresset frugtjuice og sodavand, en stor kasse med mad; sandwiches, salater, frugt, forskelligt kød og kage og ellers var der tæpper, puder, dækkeservietter, service osv. Der manglede INTET! Vi fik udleveret en emergency-phone i tilfælde af – ja – emergency og så forlod alle andre end os stranden. De kom så tilbage 2 timer senere, hvor vi blev hentet i speedbåd og sejlet tilbage.\nVi havde faktisk taget snorkleudstyr med, men vi var ret flade efter hiken og det var afsindigt varmt, så vi nød faktisk bare at sidde i skyggen og slappe af med al den lækre mad. Og da vi senere kom tilbage til resortet, strøg vi alle direkte i poolen og bare slappede endnu mere af.\nEfter en lille uges tid var det blevet tid til at sige farvel til både Six Senses og Vietnam. Inden morgenmaden tog 4 af os en snorkletur i revet, der ligger et par meter ude fra stranden og efter en skøn sidste morgenmad OG mimosa, hoppede børnene ombord i en lille båd med glasbund, så de kunne kigge lidt mere på revet sammen med en guide. Det passede os fint, for så kunne vi få pakket ned, inden vi blev hentet af “Kitty” og kørt ned til kajen, hvor vores båd lå og ventede på at sejle os tilbage til fastlandet.\nTilbage på fastlandet gik turen til lufthavnen, hvorfra vi fløj til Saigon. Derfra fløj vi videre til Singapore og fra Singapore hjem til København. En meget lang tur, så vi var noget brugte, da vi landede i Købehavn kl. 6 om morgenen. Heldigvis havde børnene fået sovet en del, så vi klarede det meste af dagen uden lure, så vi kunne få bugt med jet-laget hurtigst muligt.\nNormalt, når vi har været hjemmefra et par uger, glæder vi os til at komme hjem igen, men ikke denne gang. Vi kunne alle sagtens være blevet længere og jeg var faktisk rigtig trist ved tanken om at skulle forlade Vietnam. Landet har i dén grad taget os med storm! Ikke kun det totalt luksuriøse Six Senses, men hele Vietnam. Fra Mai Chau i Nord til Six Senses i syd. Vi er enige om, at vi meget gerne vil tilbage dertil en anden gang og vi kan kun anbefale andre ikke at vente for længe med at tage derud. Turismen spirer og er ved at få et godt tag i landet, så der vil helt sikkert kun komme flere turister fremover. Det er nu, det er autentisk.\ncooking classdrømmedestinationluksusLuxuryNha TrangNihn Van Baynyhavn rejserpalmerParadissandSix SensesstrandturismevandVietnam


Æselpingvinen Olde kommer i GUINNESS WORLD RECORDS™ | Dit Odense\nÆselpingvinen Olde kommer i GUINNESS WORLD RECORDS™\nÆselpingvinen Olde, der lever i Odense ZOO, er nu officielt den “ældste pingvin i verden i fangenskab.”\nÆselpingvinen Olde, foto: Odense Zoo\n41 år, fire måneder og 29 dage. Så længe siden er det, at æselpingvinen Olde klækkede – og det gør hende nu til officiel rekordindehaver.\nI naturen bliver æselpingviner omtrent 15 til 20 år gamle, og selvom de generelt bliver ældre i zoologiske haver, så er 41 år noget ganske særligt. Den høje alder kan også godt ses, fortæller dyrepasser Sandie Hedegård Munck fra Odense ZOO:\n– Hun kan godt se lidt slidt ud, og hendes fjerdragt er ikke længere så pæn, fordi hun ikke har energi til at pudse og pleje den, sådan som de andre gør. Men hun bevæger sig fint rundt og spiser, som hun skal, så alt i alt har hun det godt.\n– I min tid hos Guinness World Records har jeg været så heldig at stifte bekendtskab med det ældste dovendyr, den ældste røde panda, den ældste tapir og endda det ældste landlevende dyr – men det her er min første overlegne olde blandt fugle, siger Adam Millward.\n– Det er en fornøjelse at kunne tildele Olde, med det så passende navn i øvrigt, en plads i rampelyset som den ældste levende pingvin i fangenskab med hendes mere end 41 år på bagen. Jeg håber, at de andre pingviner i Odense ZOO giver denne ældste æsel en velfortjent hånd – eller måske snarere luffe – for den, i bogstaveligste forstand, enestående livstidspræstation.\nFordi Olde får alt det, hun har brug for på daglig basis, er der ikke lagt noget særligt til side til titel-fejringen, der kommer til at bestå af en masse fisk og en lille douche, siger dyrepasser Sandie Hedegård Munck:\n– Fordi Olde ikke holder sin fjerdragt pæn længere, er den ikke vandtæt, og derfor kan hun ikke komme i vandet. I stedet giver vi hende nogle små bade, og sådan et får hun også i dag – sammen med alle de fisk, hun kan spise.